
Predgovor 

Poštovani čitatelju, u ruci imaš malu ali duhovno 
jako vrijednu knjižicu bi. Henrika Susona koja govori o 
velikim temama katoličke duhovnosti. BI. Henrik, veliki 
duhovnik i mistik, zaljubljen u Vječnu Mudrost i Muku 

Kristovu, autor je brojnih duhovnih spisa. Mi smo ih čitali 
na talijanskom jeziku, time se duhovno obogatili te nam 
se učinilo da bi bili od velike koristi i široj vjerničkoj 
javnosti te smo se odlučili /a ov u ..pastoralni" prijevod 
s talijanskog jezika. 

Nauk blaženika je jako jednostavan, upečatljiv, 
držimo shvatljiv i prosječnom vjerniku. Kao i sva druga 
svetačka literatura ima dimenziju proživljenoga te kao 
takva je poticajna za dušu koja sc trudi na putu hoda 
nasljedovanja Krista. 

Djela bi. Henrika Susona su uvijek iznova prevođenu 
i objavljivana na svim velikim evropskim jezicima pa 
smo držali korisnima da i hrvatska čitalačka javnost 
ima pristupa njegovim spisima. Đlaženik je pisao na 
staronjemačkom i latinskome jeziku te danas imamo 
prijevode kritičkih izdanja njegovih spisa objavljenih 
početkom prošlog stoljeća u Njemačkoj. 

Odlučili smo se za prijevod male knjižice Devet 
hridina jer se godinama bavimo literaturom o putovima 
duhovnog rasta, što je u biti rast u čistoći ljubavi kojom 
duša odgovara na besplatnu Božju ljubav, a ova knjižica 
upravo o tome govori. U tom smislu mi smo dodali i 

podnaslov na hrvatskome jeziku da bi tako eventualno 
privukli čitatelje koje te teme zanimaju. Koliko je nama 
poznato u svetačkoj literaturi postoje samo dvije knjige 
koje govore o postupnosti puta duhovnoga rasta i to 
opisuju kroz stupnjeve. Uz ovu knjižicu bi. Henrika to 
je svakako puno poznatija knjiga, poglavito u Hrvatskoj, 
Zamak duše sv. Terezije Avilske. 

Upućujemo i na izvrsnu studiju o putu duhovnoga rasta 
o. A. Saudreau, Les degres de la vie spirituelle: methode 
pour diriger les ames suivant leurs progres dans la vertu 

Anger, 1905. Autor na neponovljiv način sustavno 
razrađuje temu duhovnoga rasta u sedam stupnjeva, 
analogno nauku odaja sv. Terezije, ali sažimajući većinu 
velikih svetačkih tradicija raspravljajući o pojedinim 
temama. Tako A. Saudreau u prikazu stupnjeva 
duhovnoga rasta naširoko komparativno uspoređuje 
nauk bi. Henrika i sv. Terezije Avilske. Mi smo upravo 
oslanjajući se na njega pokušali to ukratko učiniti u 
bilješkama Devete hridina tako da se može možda samo 
naslutiti paralelizam opisa duhovnoga puta blaženika i 
svetice, naravno uz sve posebnosti nauka svakoga od 
njih. 

Knjiga Devet hridina je duboko označena osobnim 
duhovnim putem svoga autora, a pisana je u 14-tom 
stoljeću, pa je kao takvu treba i shvatiti poglavito kada 
govori o grijesima kršćana toga doba. Upravo zbog toga 
smo u uvodnom dijelu donijeli prikaz osobnog duhovnog 
puta blaženika te sažetak povijesnih i crkvenih prilika 

toga doba. Bilo bi dobro pročitati te uvode jer mogu 
pomoći u shvaćanju duhovnog nauka blaženika. Pa 
ipak, u knjižici je izložen duhovni nauk koji ima trajnu 
vrijednost za kršćane. 

Kritička izdanja sabranih djela bi. Henrika Susona, 
uz četiri sigurno njegova autentična spisa, donose i 
šest spisa koji se pripisuju blaženiku. Knjiga Devet 
hridina spada u ovu drugu skupinu. Ne želimo hrvatske 
čitatelje opterećivati tim stručnim kritičkim podacima, 
samo navodimo da u uvodu knjižice u izdanju koje mi 
koristimo urednik p. B De Blesio OP citirajući uvod 
kardinala Diepenbrocka iz izvorno njemačkog kritičkog 
izdanja donosi 9 razloga kritičkog literarnog istraživanja 
u korist tvrdnje da je autor Devet hridina upravo bi. 
Henrik Susone. 

Dao Bog, Majka Božja i zagovor bi. Hemika Susona 
da objavljivanje ove knjižice donese obilje plodova u 
našem hrvatskome narodu. 

Zagreb, 7. listopada 2014. Spomendan Marije, Kraljice 
svete Krunice 

p. Miljenko Sušac SMM - misionar monfortanac 

1. Život i duhovni put bi. Henrika Susona 

Blaženi Henrik Susone, skupa s učiteljem Eckhartom i 
Ivanom Taulerom, ističe se među učiteljima dominikanske 
škole duhovnosti koja se naziva “rajnska mistika”. 
Henrik, štovatelj božanske Mudrosti i muke Gospodnje, 
rođen je blizu Konstanza u Njemačkoj, najvjerojatnije 
krajem XIII. st. oko 1296. Otac muje bio osoran plemić, 
ali ne i praktični vjernik, a majka vrlo pobožna, iz obitelji 
Seuze, koja je jako utjecala na Henrika i njegov put vjere. 
Kasnije je Henrik majčinsko prezime prihvatio za svoje. 
Nakon Henrika u obitelji se rodila jedna djevojčica koja 
će poslije postati redovnica. 

Negdje oko 1309. s 13 godina Henrik je uz bogati 
dar obitelji ušao u Red sv. Dominika u samostanu 
u Konstanzu. Dakle, još je bio dječak kad je ušao u 
samostan što nije bila redovita uobičajena praksa. Nježan 
i pun ljubavi za druge, živio je više godina običnim 
redovničkim životom, u okruženju koje ga nije poticalo 
na vanredne putove svetosti. 

Njegovo obraćenje se događa u 18-oj godini, možda u 
novicijatu ili zavjetima. Doživio je duboki i brzi zaokret 
u duhovnom životu koji mnogi nisu shvaćali te je njegov 
stil života bio neželjen i smetao je onima koji su živjeli 
više opušteno u svome redovničkom pozivu. Henrik 
prožet svjetlom božanske milosti započinje s velikim 
mrtvljenjima, svaki dan moli Križni put, piše nadahnute 
meditacije i molitve na čast Muke Isusove, njih preko 

stotina, a ubrzo je bio obdaren mističnim darovima 
tc počeo živjeti strože, strpljivo i šutke podnoseći 
protivštine i klevete. 

Henrikovo nježno srce je imalo veliku potrebu da 
ljubi i da bude ljubljeno, a Bog je tu njegovu veliku 
nutarnju dinamiku usmjerio na Vječnu Mudrost, što u 
potpunosti odgovara biblijskoj tradiciji a i sam Isus na 
sebe primjenjuje taj pojam. Henrik će Vječnu Mudrost 
nazivati „Ljubljena moga srca,“ „Kraljice moga srca“ 
kojoj on služi s nježnošću. Želeći imati neizbrisivo 
svjedočanstvo svoje ljubavi, na grudima iznad srca 
urezuje Kristov znak IHS koji će mu ostati vidljivim 
do kraja života. Sa svoje strane Vječna Mudrost ga tješi, 
daje znake svoje ljubavi i pažnje. 

Tijekom 8 godina od 1315. do 1324. uz sva mrtvljenja 
studira filozofiju i teologiju u svom samostanu u Konstanzi 
a nakon toga red ga šalje da nastavi 3 godine studija u 
Kelnu, možda s nadom da postane dobar profesor. Na 
sveučilištu u Kelnu nakon sv. Alberta Velikoga i sv. 
Tome Akvinskoga predaje tada poznati skolastik učitelj 
Lckhart. Sušo se odmah priklonio i zavolio svoga novog 
učitelja koji je izvrsno govorio o mističnom idealu. 

U Kelnu on nastavlja ozbiljan duhovni život a u jednom 
subratu pronalazi osobu od povjerenja i duhovnog 
prijatelja. U ovo vrijeme umire mu majka koju on malo 
nakon toga vidi u jednom viđenju. Eckhart oslobađa 
Susona skrupule koja ga je mučila već 10 godina da 
je njegov ulazak u samostan bio čin simonije (kupnje 

novcem). Kao vrsni poznavalac duhovnog mističnog 
života Eckhart pomaže Henriku da strpljivo podnosi i 
napast osjećaja u duši da je proklet od Boga sve dok ta 
kušnja nije prestala. 

Neka subraća I325.g. učitelja Eckharta prijave 
nadbiskupu Kelna za krivovjeme tvrdnje. Sljedeće 
godine objavljen je popis od 49, zatim sveden na 28 
krivovjemih teza i počinje proces protiv njega. Da bi 
izbjegao veće probleme, Eckhart 1327. opoziva svoje 
teze i sljedeće godine umire u Avignonu prilikom posjeta 
papi Ivanu XXII. Isti papa je 1329. 17 od tih teza osudio 
kao krivovjeme. Henrik je sve to slijedio s puno muke i 
osobnog preživljavanja a učitelj Eckhart mu se jednoga 
dana ukaza u nebeskoj slavi. 

1327. godine Susone preuzima službu lektora u svome 
matičnom samostanu u Konstanzi i započinje svoju 
spisateljsku aktivnost, iznad svega kako bi pojasnio 
neke misli koje su kompromitirale pravovjernost učitelja 
Eckharta. Svoje djelo Knjižicu istine je završio vjerojatno 
nakon smrti učitelja i prije osude njegovih teza. 1328. 
započinje pisati svoje remek-djelo Knjižicu Vječne 
Mudrosti a istu će 1334. preraditi na latinskome jeziku 
i podložiti prosudbi generala reda Ugi od Vaucemaina. 
Usprkos njegova opreza, dva ugledna subrata, isti koji 
su bili optužili Eckharta, možda iz zavisti i njegove 
privrženosti učitelju, optuže za iznošenje heretičkih 
teza u njegovim knjigama. Susone se mora braniti pred 
provincijalnim kapitulom u Uttrechtu i generalnim 

kapitalom reda u Nizozemskoj, stoje uspješno i učinio, 
a na povratku u svoj samostan teško se razbolio. Za 
vrijeme službe lektora u Konstanzi bi. Henrik je morao 
podnositi zavisti, kritike i klevetanja te je 1335. dao 
ostavku na tu službu. 

Iste godine, kada već ima 40-etak godina, blaženik 
okončava praksu strogih vježbi mrtvljenja i svoj povučeni 
život te počinje službu propovijedanja i duhovnog vođe 
strpljivo u predanju podnoseći muke i kušnje koje će 
dolaziti od ljudi, bolesti i nutarnjih kušnji. Ovaj period 
osobnog duhovnog puta završit će mističnim iskustvom 
postavljenja za viteza našeg Gospodina po rukama 
samog anđela. 

Neumorni apostol nutarnjeg života bi. Henrik proći 
će Švicarskom, Alsazijom, Renskom oblasti sve do 
Nizozemske. Bit će u kontakta sa Taulerom, Henrikom 
od Nordlingena i drugim Božjim prijateljima toga 
doba. Na poseban način se brine za samostane sestara 
dominikanki, na poseban način se pokazao vještim 
duhovnikom djevojaka i žena te je mnoge doveo do toga 
da prepoznaju svoj redovnički poziv, a mnoge je vodio 
putem obraćenja nakon iskustva grješnoga života. 

U samostanu u Tosseu susreće svoju duhovnu kćer 
koja mu postaje vjerna prijateljica, Elizabeta Stagel. Ona 
će postati i njegova sekretarica i urednica njegove knjige 
Moj život kao i drugih njegovih spisa. 

Zbog zabrane cara Ludovika Bavarskog dominikanci 
vjerni papi 1339. g. moraju se povući iz samostana 

u Konstanzi i,traže utočište u ženskim samostanima 
u blizini. BI. Henrik s većinom svoje zajednice ide u 
Diessenhofen. Ova zajednica 1343.g. izabire Susona za 
priora, a on se mora boriti protiv ekonomskih poteškoća 
u kojima su se svi našli. U pomoć mu priskoči neki bogati 
kanonik, ali nakon njegove nagle smrti nastaju novi 
problemi. Naime, taj kanonik je Susona bio imenovao 
nadležnim za raspodjelu njegovog imanja nakon smrti, 
a odmah kad je umro, nastale su velike nesuglasice sa 
kanonikovim sinom i drugima. Kad u Konstanzu 1346.g. 
dođe novi biskup, dominikanci su se mogli vratiti u svoj 
samostan. 

Vjerojatno kako bi prestale klevete daje sagriješio s 
nekom ženom, bi. Henrik smijenjen je sa službe priora na 
generalnom kapitulu u Lionu 1348. i poslan u samostan 
u Ulm kamo su se odnedavno bili vratili dominikanci. 

U životu blaženika slijedi 18 godina provedenih 
u Ulmu o kojima se ne zna gotovo ništa. Tamo je 
nastavio sa službom apostolata kao što je to radio i 
drugdje prije. Ljetopisi donose podatak kako je bio 
optužen da je otrovao bunare za vrijeme kuge 1348. - 
1350. i za prijevara prilikom čudesnog istjecanja krvi s 
nekog raspela. U Ulmu je naišao i na pravog prijatelja 
benediktinca Waltera od Biberacha. 

Između 1362. i 1363. Uredio je definitivno i jedino 
autentično izdanje svojih knjižica. Kao prvu knjigu 
stavio je svoj Život. Svome provincijalu Batolomeu 
od Bolsenheima je bio poslao zadnjih 8 spekulativnih 

poglavlja, a kad mu je htio pokazati i ostalo, provincijal 
1362. g umrije, ali se nakon smrti ukazao Susonu i 
ohrabrio ga da sve skupa objavi. 

BI. Henrik Susone preminuo je u Ulmu na dan obraćenja 
sv. Pavla 23. siječnja 1366. u svojoj 70-oj godini života i 
bio sahranjen u crkvi otaca dominikanaca. 

Nakon restauracije crkve (1617-1621) nisu se više 
mogli pronaći ni njegov grob ni zemni ostatci. 

Odmah po smrti narod je počeo štovati Hemika Susona 
a njegovi spisi zbog ljepote i jednostavnosti nauka počeli 
su se naglo širiti Europom skoro kao i knjižica Nasljeduj 
Krista. 

Papa Grgur XVI. potvrdio je njegovo štovanje 22. 
travnja 1831. Jedna crkva u Ulmu je posvećena njemu 
u čast. 

2. Prikaz povijesti Europe u kasnom srednjem 
vijeku, vremenu u kome je živio i pisao bi. Henrik 
Susone 

Društveno uređenje 

Temeljilo se na feudalizmu (od Iat. feudum ili 
starogerm. feod - posjed). To je način organizacije i 
vladanja nad društvom u srednjovjekovnoj Europi. 
Bazira se na vazalstvu i senioratu, gdje je senior (bogati 
zemljoposjednik) davao vazalu (djelomično/potpuno 
zavisnom) dio zemlje da obrađuje u zamjenu za određene 
obveze (vojna obveza, dio prihoda itd.) 

Srednjovjekovni gradovi nisu bili baš ugodni za život. 
Izuzev nekolicine koja je stvarno lijepo rasla i razvijala 
se (Milano, Venecija, Firenza), većina je bila bez ikakve 
kanalizacije, harale su epidemije raznih boleština, česti 
požari i si. Izgleda daje rijetka dobra točka tih gradova 
bio bedem kojim su bili opasani i koji ih je često branio 
od naleta napadača. Nastajali su iz jednostavnih razloga, 
okupljanjem oko njima važnih središta (katedrala, trg. 
putova, dvoraca), a mogli su biti ili pod zaštitom kralja 
(slobodni kraljevski gradovi) ili pod zaštitom feudalca. 

U periodu od 11. do 13. stoljeća dolazi do procvata 
trgovine i obrta posvuda. Zbog porasta konkurencije 
i sveopće neorganiziranosti počinju se udruživati. 
Najvažnija udruženja bili su cehovi i gilde. 

To je i doba kuge. Crna Smrt ili Crna kuga naziv je 
za period jedne od najrazornijih pandemija u povijesti 
čovječanstva. Započevši u jugozapadnoj Aziji proširila 
se u Europu kasnih 1340-ih gdje je (mnogo kasnije, u 
18. st) i dobila ime Crna Smrt (lat. mors atra). Konačan 
broj smrti koje je ta pandemija izazvala diljem svijeta 
procjenjuje se na oko 75 milijuna ljudi, odnosno oko 
polovice tadašnjeg stanovništva Europe. Naravno, 
demografski gubitci ove pandemije nisu svuda bili 
jednaki jer je bolest odnosila više života u zajednicama s 
većim protokom ljudi i robe. 

Najznačajniji vladari velikih europskih naroda u 
(om periodu 

Engleska: Nakon što je Vilim 1. Osvajač osnovao 
Normansku dinastiju, na prijestolje dolazi ne tako važni 
I lenrik 1. Ali nakon njega dolazi Henrik 2. Bio je najveći 
vladar svog vremena s više posjeda u Francuskoj nego 
sam francuski kralj. Slijedeći važan vladar je Henrik 7. 
Tudor koji ženidbom s Elizabetom York okončava Rat 
Ruža. 

Razvitak parlamenta u Engleskoj. Iako pravi parlament 
počinje s Henryjem 3., mogli bismo reći da razvitak 
parlamenta u Engleskoj počinje već Velikom poveljom 
sloboda, jer samim stvaranjem Velikog vijeća nastupa 
razdoblje u kojem se zatomljuje apsolutna vlast monarha 
i uzdiže glas plemstva, a u Širem smislu i cijelog naroda, 
jer plemstvo uviđa da zemlja pati zbog netaktičnog 
vodstva Richarda i pogotovo Ivana, te odabiru prikladno 
vrijeme da ga prisile na potpisivanje Povelje. Tada je već 
kralju ograničena mogućnost oporezivanja bez pristanka 
Vijeća, odabir nekih državnih funkcija i si. Henrik 3. 
je još kao dijete, došavši na vlast, pokušao umanjiti 
moć Povelje, no plemstvo koje je evidentno uživalo u 
povlasticama nije mu to htjelo dopustiti. 

Vladavina Filipa 4. Lijepog u Francuskoj: Filip 4. 
Lijepi (1285. - 1314.), francuski kralj, koji je za svoje 
vladavine smanjio moć plemstva na svaki mogući 

način, centralizirao je državnu upravu i stvorio Veliko 
vijeće za bavljenje državnim poslovima. Uz to često je 
stvarao probleme s porezima gradova, posuđivao pa ne 
vraćao što je dovelo do velikog nezadovoljstva ljudi. 
Zato je 1302. bio primoran po prvi put sazvati državne 
staleže (pripadnike svećenstva, plemstva i tzv. trećeg 
građanskog staleža) koji su postali savjetodavno tijelo 
koje je raspravljalo o državnim poslovima i porezima. 
Slično se ponašao i s crkvenim imanjima, pa je došao u 
sukob s papom Bonifacijem 8. kojeg je čak utamničio. 

Stogodišnji rat između Francuske i Engleske 

Stogodišnji rat bio je isprekidan ratni sukob između 
Engleske i Francuske koji je trajao punih 116 godina i to 
od 1337. do 1453., a u tom su se vremenu izmjenjivala 
razdoblja intenzivnog ratovanja s razdobljima mira. 
Uzrok ratu su promjene na prijestoljima obiju zemalja 
te sukob kraljeva Edvarda 3. i Filipa 4. oko Flandrije. 
Povod ratu bila je Filipova zabrana uvoza engleske vune 
u Flandriju. Rat je završio 1453. istjerivanjem Engleza s 
francuskog tla, osim Calaisa. 

Njemačka. Prvi Reich - poznat kroz veći dio svoje 
povijesti kao Sveto Rimsko Carstvo njemačke narodnosti 
- počeo je 843. godine iz podjele karolinškog kraljevstva 
(koje je 25. prosinca 800. zasnovao Karlo Veliki), točnije 
iz država Istočne Franačke, koje su nastale nakon podjele 
Franačkog Carstva 843.godine. Sveto Rimsko Carstvo se 

ustalilo 962. u srednjovjekovnim prepiranjima i ratovima 
s dolaskom na prijestolje Otona 1 saskonskog 

Prvi Reich se održao u raznim oblicima do 1806. 
godine, kad je nestao zbog Napoleonovih ratova. 
Godine 843. ime carstva temelji se na nastojanjima 
srednjovjekovnih njemačkih vladara da nastave tradiciju 
antičkog Rimskog carstva i vlast, u ime kršćanstva, 
smatraju svetom Božjom voljom. 

Kraljevi su često zapošljavali biskupe u upravnim 
poslovima te veoma često određivali tko će biti imenovan 
/.a biskupe. Papinstvo je početkom Clunijske reforme 
upletanje careva u crkvena imenovanja sve više smatralo 
neprikladnim. 

Tijekom perioda na vlasti dinastije Hohenstaufen 
njemački kneževi su podržavali uspješno, mimo 
naseljavanje istočnih zemaalja, do tada rijetko naseljenim 
zapadnim Slavenima ili potpuno nenaseljenih, to je bilo 
naseljavanje njemačkih seljaka, trgovaca i zanatlija 
sa zapada carstva. Postupna germanizacija ovih 
zemalja je komleksan proces koji se ne smije miješati 
s nacionalizmom 19. stoljeća. Naseljavanjem istoka 
te ženidbenim vezama lokalnih vladara s njemačkim 
plemstvom carstvo je postepeno uključilo u svoj sastav 
Pomeraniju i Šlesku. Također 1226. godine vojvoda 
Konrad Mazovški pozvao je Teutonski viteški red u 
Prusku da pokrsti Pruse. Redovnička država Teutonskog 
reda i njegov kasniji njemački nasljednik nisu nikada bili 
dio Svetog Rimskog Carstva. 

U vremenu kada je živio i pisao bl.Henrik Susone 
njemački carevi su bili: Henrik VII. (cca. 1275 - 24. 
augusta 1313.) koji je bio kralj Njemačke od 1308. i 
car Svetog Rimskog Carstva od 1312, do svoje smrti. 
Bio je prvi car iz dinastije Luksemburg (Limburg). 
Slijedili su carevi Ludovik IV. i Fridrik Lijepi. Karlo 

IV. Luksemburgovac (Prag, 14. maja 1316. - Prag, 29. 
novembra 1378) bio je češki kralj od 1346. i car Svetog 
Rimskog Carstva (1347-1378). 

Car Karlo V. bio je posljednji car koji se krunio u 
Rimu. Od tada se carevi krune u Njemačkoj. Od Karla 

V. svaki car se obvezuje povjeravati carske službe 
isključivo rođenim Nijemcima , a suci vrhovnog suda 
također moraju biti njemačkog roda (ukaz iz 1555.). 

Češka - Otokar 2. i Karlo 4. 

Otokar 2. Pšemislović (1253.-1278.), jedan od 
najsnažnijih čeških kraljeva, Češkoj je ženidbenim 
vezama, trgovinom i vojnim osvajanjima pripojio 
Austriju, Štajersku, Korušku i Kranjsku, tako da je 
u jednom trenutku Češka bila od Baltika do Jadrana. 
Otokar je bio toliko jak, da nije bio podoban za krunu 
Svetog Rimskog Carstva za koju se kandidirao, nego 
je umjesto njega odabran Rudolf Habsburški. Rudolf 
i Otokar nisu se voljeli pa je Otokar 1278. u bitki na 
Moravskom polju poginuo izgubivši Austriju, Štajersku, 
Korušku i Kranjsku u korist Rudolfa. Ta područja postaju 
nasljedne zemlje obitelji Habsburg. Uskoro Pšemislovići 

izumiru, a na vlast dolaze Luksemburžani. Od 1346. do 
1378. na tronu sjedi Karlo 4., - Češka kulturno cvjeta, 
Prag doživljava preporod („Zlatni Prag“), osniva se 
sveučilište, nadbiskupija, a i prve pivovare, simbol 
današnje Češke. 

3. Prikaz crkvene povijesti u vremenu kad je živio 
i pisao bi. Henrik Susone 

Razvija se teološki pokret skolastika koji je vezan 
uz teološku znanost a to je kršćanska srednjovjekovna 
filozofija tomističkog usmjerenja. Ide se za razumskim 
tumačenjem Objave i Svetog pisma koje se bazira na 
Platonovoj i Aristotelovoj filozofiji. 

Papinstvo se nalazi pod velikim francuskim utjecajem. 
Veliki dio Italije je pod francuskom upravom. 

Dolazi do neslaganja kardinalskog zbora jer je izabran 
Grgur X. (1272.- 1276.). Nakon njegove smrti javlja se 
problem izbora pape 1294.g. kada je izabran Celestin 
V. (1294.). Bio je izabran samo da se popuni Papinska 
stolica jer se kardinali nisu mogli dogovoriti. On je bio 
pustinjak koji je život posvetio molitvi i askezi. Nakon 
njega izabran je Bonifacije VIII (1294 - 1303) 

Javlja se pokret koji osnuje opat cistercitskog 
samostana Joakim de Fiore i želi osnovati novi samostan 
pustinjaka. On je bio oduševljen papom Celestinom V. i 
smatrao je da je on onaj koji će obnoviti cijelu Crkvu 
te ga nazivaju “anđeoski papa”. No Joakim de Fiore 

nema teološkog znanja, no piše apokaliptična djela. 
Njegov nauk je proglašen heretičnim te je osuđen na IV. 
Lateranskom koncilu. 

Rimska obitelj Colonna ima 2 kardinala te na 
konklavama pokušavaju progurati svoga papu. Nastojali 
su pridobiti papu radi većeg utjecaja u Rimu, no on 
pokazuje naklonost obitelji Orsini. Zato Colonna napada 
papinu obitelj te im on prijeti crkvenim kaznama te i 
organizira napad protiv njih. Papa odlazi u Francusku 
i sa kraljem dogovaraju urotu. Ali dolazi i do sukoba sa 
francuskim kraljem. 

Papa Bonifacije želi ostvarenje mira i sprečavanje 
povrede crkvenih prava te se izmiriti sa Francuzima. 
Zbog problema sa Spiritualcima i francuskim dvorom 
prijetio je raskol unutar Crkve. 

Francuski kralj Filip 4. Lijepi (1285. - 1314.) je 
poslovima i porezima stvarao probleme plemstvu i Crkvi 
pa je došao u sukob s papom Bonifacijem VIII. kojeg je 
čak utamničio. Tijekom toga isposlovao je da se za papu 
izabere Klement V. kojeg je 1309. preselio iz Rima u 
Avignon, čime počinje Avignonsko progonstvo (1309.- 
1378.) - u Rimu je bio papa, a u Avignonu protupapa, 
tako da su istovremeno djelovala dvojica papa. Crkva 
je podijeljena u kojoj neki žele da se papa vrati u Rim, 
a neki ne. 

Avignonsko progonstvo završava poticaj em i utjecajem 
sv. Katarine Sijenske koja odlazi u Avignon i traži da se 
papa vrati u sam grad Rim. Grgur XI. (1370.-1378.) se 
vraća u Rim 1377.g. 

Veliki zapadni raskol događa se neposredno nakon 
Avignonskog sužanjstva i traje od 1378.-1417.g. Naime 
ubrzo nakon vraćanja pape u Rim dolazi do velikog 
raskola. Nakon smrti Grgura XI. 1378.g. potreban je bio 
izbor novoga pape. Konklave su se događale u Rimu. 
Građani Rima tražili su i stvarali su pritisak na konklave 
tražeći da novi papa bude Talijan tj. Rimljanin da ne bi 
došlo do ponovnog odlaska iz Rima. Izabran je Urban 

VI. (1378.-1389.). No veliki broj biskupa i kardinala - 
Francuza rekli su da taj papa nije pravovaljano izabran 
jer je izabran pod pritiskom. Zato u Avignonu francuski 
kardinali izabiru novoga papu i to Francuza Klementa 

VII. (1378.-1394.) koji ostaje u Avignonu. Obojica papa 
su se smatrali zakonski izabranim papama i branili su 
svoje pravo. 

Raskol traje 40.g., a jedan i drugi organiziraju 
svoju kuriju i svoju administraciju. Kršćanstvo je tako 
podijeljeno na 2 dijela: pristalice pape u Rimu i pristalice 
pape u Avignonu. Međusobno se izopćuju tako da su svi 
kršćani izopćeni. Nakon pokušaja crkvenog sabora u Piši 
1409.g. koji sazivaju kardinali situacija se još dodatno 
komplicira jer za papu izabiru Aleksandra V ali preostala 
dvojica nisu odstupili tako da su istovremeno bila čak tri 
papa. 

Kralj Sigismund (1410.-1437.) traži da sve pape dođu 
na sabor u Konstanci 1414.g. na kojem prisustvuju i kleri, 
svjetovna vlast. Traže da se sve pape odreknu vlasti. Na 
saboru se po prvi puta odlučuje ne po pojedincima, nego 



po nacijama (ne po broju biskupa i kardinala). A pošto 
sudjeluju samo 5 nacija, toliko ima glasova u saboru. To 
su učinili tako jer su se bojali da će francuski kardinali 
koji su većina ponovno izabrati svoga papu. Izabran je 
novi papa Martin V. (1417.-1431.) a svi ostali su odstupili. 
Tako je pravno završio veliki zapadni raskol. 

Alitojebilosamozatišjepredpravuolujuprotestantizam 
u povijesti Crkve. Krajem 1520. godine Martin Luther 
javno spaljuje papinu bulu, a u siječnju 1521. papa ga 
je zauzvrat ekskomunicirao te se kršćanstvo, na žalost, 
ponovno definitivno podijelilo. 


DEVET HRIDINA 

Tko želi čitati knjigu Devet Hridina koja je ovdje 
ispisana, neka počne od početka i čita do kraja, jer će 
je samo tako moći shvatiti. A ako nakon toga ne počne 
mijenjati svoj život treba se bojati da će ga Bog pustiti da 
padne u vječnu propast. Neka nas od toga sačuva vječna 
Istina. Amen. 

Uvod 

Svi ljudi, obratite pozornost na ovaj opominjući nauk 
s gorljivošću obraćenika. Znajte da tko čita ili sluša 
čitanje ove knjige od početka do kraja, treba se diviti i 
čuditi izuzev ako želi umrijeti u svojim grijesima. A ako 

je čitatelj neki dobar čovjek spreman za obraćenje Bogu, 
bit će poučen samo ako uistinu bude pažljiv i obazriv na 
izravan put koji ga vodi njegovu izvorištu i iskonu jer 
će jasno shvatiti na što je kao čovjek još navezan i što 
ga još zbunjuje ili čemu još robuje. Knjiga je prikladna 
svim ljudima bilo da su giješnici ili sveci, samo neka je 
čitaju. 

Prvo poglavlje govori o tome kako je čovjek bio od 
Boga primoran pisati ovu knjigu. 

Drugo poglavlje govori o tome kako su se čovjeku 
prikazivale čudne slike. Treće govori kako su mu bili 
pokazani grijesi kršćanstva. Četvrto kako je on vidio 
visoku goru s devet hridina, a na svakoj hridini su boravili 
kršćani, a hridine su uvijek bile uviše jedna iznad druge 
sve do vrha gore. 

1. Kako je Bog primorao čovjeka da piše ovu 
knjigu 

Dogodilo se jedanput u došašću prije Božića daje 
ovaj čovjek bio opomenut da uđe u samoga Sebe. On je 
to učinio prema poticaju sa svom ozbiljnošću, otišao je 
na skriveno mjesto gdje je običavao moliti i gorljivo se 
sabrao. Tada se dogodilo da su se ovom čovjeku počele 
pokazivati čudne i iznenađujuće slike tako da se jako 
prestrašio te je povikao Bogu: „Ljubljeni moga srca, koje 
je značenje ovih slika? Ti znaš da ja samo Tebe imam za 
cilj, da ništa drugo ne želim 1 *? I koliko se više svom 



svojom silom opirao ovim slikama, one su postajale 
sve brojnije. Nakon ovog opiranja i žaljenja Bogu bio 
mu je dan nutarnji odgovor: „Ne trebaš se opirati ovim 
slikama, trebaš ih do kraja gledati, u protivnome ćeš ih 
imati do konca života" 

Tada čovjek reče : „Ljubljeni moga srca, nemoj se 
srditi, neka bude tvoja volja". Čim je predao svoju volju, 
u nutrini su mu se pojavile čudesne slike, a viđenje je 
potrajalo koliko traje molitva Zdravo Marijo. Jako se 
prestrašio te reče: „Ljubljeni moj, što želiš poručiti preko 
ovih slika"? 

Odgovor: „One su sličnosti i usporedbe o stvarima 
koje ti Bog želi pokazati, a te stvari su puno uzvišenije 
od tih slika". 

Čovjek: Ljubavi moja, ako trebam vidjeti još veće 
stvari, bojim se da ću se s tim suočiti u velikoj nemoći. 
Ti dobro znaš da sam ostavio sva stvorenja kako bih 
se samo na Tebe vezao u istinskoj poslušnosti sve do 
smrti. 

Odgovor: Tada otvori svoje nutarnje oči i gledaj. Na te 
riječi čovjeku su bile pokazane sve vanredne stvari koje 
su ovdje dalje opisane, a on se prestraši do dna srca. To 
viđenje je trajalo koliko bi trajala pjevana misa. 

Čovjek: Ljubljeni moga srca, Ti dobro znaš da ne 
želim druge utjehe doli Tebe samoga, što želiš poručiti 
po ovim čudesnim stvarima? 

Odgovor: Poslije ćeš shvatiti sve ove stvari koje si 
vidio. 

Tada čovjek osjeti veliku nemoć u svome tijelu i reče: 
„Ljubljeni, potpuno sam prestravljen. Kako izgleda, Ti si 
u najvećoj mjeri srdit na kršćane. Ja u dnu srca osjećam 
samilost prema njima. Ah, kad bih mogao moliti Te za 
njih, iako se priznajem nedostojnim. 

Odgovor. Sve što si vidio trebaš napisati u jednu 
knjigu kao pomoć i opomenu kršćanima. 

Čovjek: Ljubljeni moga srca, a za što će im poslužiti? 
Oni imaju puno knjiga i puno učitelja, bilo što da se njima 
kaže, brzo prolazi kroz njihova sjetila i ne obaziru se. 

Odgovor: Nemoj tako govoriti. Prije nego pusti da se 
neki čovjek izgubi a moglo bi mu se pomoći, kad bi to 
trebalo, Bog bi ponovno umro za njega. I zbog toga da 
se samo jedan čovjek popravi trebao bi rado pisati ovu 
knjigu, pa i po cijenu da znaš da ćeš zbog toga podnijeti 
gorku smrt. 

Čovjek se, jako preplaši i reče: „Ljubljeni moj, oslobodi 
me od pisanja po svome beskrajnome milosrđu . 11 

Odgovor. Zašto tako govoriš? 

Čovjek: Ljubljeni moga srca, dobro znam da imaš 
puno naučitelja koji mogu jako dobro iznijeti ove stvari, 
dok sam ja siromašno stvorenje, nisam sposoban objaviti 
te stvari svetom kršćanstvu. 

Odgovor. Nisi prvi kome je Bog dao spoznaje o 
svetome kršćanskome nauku, a i oni su bili neuki kao ti. 
Zbog toga učini čin predanja i piši. 

Čovjek: Ljubljeni moj, poštedi me toga jer sam 
nedostojan. I reče sa suzama u očima: „Ljubljeni moga 

srca, poštedi me toga, učiniti ću bilo što drugo što želiš 
jer se bojim da će mi neprijatelj nanijeti štetu zbog ovog 
spisa“ 

Odgovor. Iskaži Bogu čast i učini čin predanja i bilo 
što da ti tada učini neprijatelj, uzmi kao kušnju i podnosi 
sebe u ovom protivljenju radije nego u nekom drugom, 
jer nitko ne treba željeti biti slobodan od križa dok ga 
Bog ne oslobodi. 

Čovjek: Ne kanim bježati od križa. 

Odgovor. Tada počni pisati i radije nosi ovaj križ nego 
neki drugi. 

Čovjek: Ljubljeni moj, nemoj se srditi, prihvaćam to 
nevoljko zbog svoje slabosti. 

Odgovor: Čime bi se trebao baviti, ti crve koji zaudara? 
Prepusti Bogu svoju čast, ne bavi se time i budi slobodan 
od nje. 

Čovjek: Bojim se da će kršćani odbaciti ovo kao jednu 
laž? 

Odgovor: Prepusti to Bogu. Oni će dobro u svome 
srcu osjećati da je to čista istina. Ovaj razgovor nije 
protiv svetog kršćanstva ni protiv Svetog pisma. Uistinu, 
kršćanska vjera drži daje Bog u Starom i Novom zavjetu 
činio najveća djela po svojim posebnim prijateljima. 
Zašto Bog to ne bi i sada činio, gdje i kada želi? Počni 
već pisati jer više od sto godina kršćani nisu bili tako 
u potrebi da budu opomenuti, oni uistinu žive jako 
zapušteno u ovo vrijeme. Zbog toga počni pisati. 

Čovjek: Ljubljeni moga srca to je tako vanredno za 
mene ako me ne primoraš nikada to neću učiniti. 

Odgovor: Tako! Bog te treba privoliti na to 
svakovrsnom patnjom, bilo u duhu bilo na tijelu. 

Čovjek: Pravedno trpim sve što želi. 

Odgovor: Učinit ćeš to prije ili kasnije, ne može biti 
drugačije: moraš to učiniti. 

Čovjek: Ljubljeni moj, nemoj se srditi. Ja to činim 
preko svake mjere nevoljko jer sam previše nedostojan 
za to, i tako važna stvar je prevelika za mene. Ona 
prestravljuje dubine moga srca. 

Odgovor: Da tvoj neposluh ne proizlazi iz poniznosti, 
Bog bi te bacio u dubine Pakla. 

Čovjek: Neka tako bude, samo me oslobodi od 
pisanja. 

Odgovor: Vidim da te se treba prisiliti. Sad brzo 
započni: zapovijedam ti u ime Presvetoga Trojstva da 
više ne čekaš. Počni pisati odmah danas. 

Čovjek se prestraši i reče: „Ja sam jadni crv i nisam 
dostojan da se nazivam tvojim stvorenjem i trebam činiti 
ono što Ti želiš. Ah, ja, jadno stvorenje, molim te, jedina 
moja predraga Ljubavi, da nitko nikada ne dozna po 
kome si ti napisao ove stvari. Sada, Predragi Gospodine, 
budući da se mora pisati, mogu li pisati i nježne riječi 
koje koristim u odnosu na Tebe, da Te zovem na primjer 
Ljubljeni moga srca? 

Odgovor: Da, naravno! Bliska ljubav Božjih prijatelja 
započinje ovdje i traje kroza svu vječnost. I ako se dogodi 

nešto što ne razumiješ odmah, pitaj me za to; a ja ću ti 
odmah odgovoriti i to je za tebe potvrda da Bog to od 
tebe želi. 

Tij ekom j edanaest tj edana Čo vj ek j e imao brojne ovakve 
razgovore s Bogom prije nego se mogao dati na pisanje. 
Tijekom ovih jedanaest tjedana često je bio dolazio do 
točke kad je mislio da će odmah umrijeti i često je bio 
u tako nepomičnom stanju da je to nemoguće opisati. 
Kad bi se trebali napisati svi ovi razgovori i vanredne 
stvari koje je Bog učinio u njegovu tijelu tijekom ovih 
11 tjedana, samo to bi bio jedan tom. U tvom vremenu 
se često događalo daje Čovjek vidio sve nečuvene stvari 
koje su napisane u ovoj knjizi. I svaki puta kada je vidio 
slike grijeha kršćana, tako bi postajao nepokretan do dna 
svoga srca daje vjerovao da će isti čas umrijeti. 

Kada je prošlo 11 tjedana, Gospodin mu je dao težak 
nalog u korizmi govoreći: „Sad počni pisati ono što si 
vidio i čuo“. 

Čovjek: Ljubavi moja, rado ću poslušati i pisati u tvoje 
ime. 

2. Kako su se ovom čovjeku ukazivale čudne slike 

Glas koji je odgovarao zatim reče čovjeku: „Sada 
otvori svoje nutarnje oči i vidi gdje se trenutačno 
nalaziš". Na tu samu riječ čovjek vidje jednu divnu goru, 
vanredno veliku i široku, a na vrhu je bila duboka voda 
jako čista a u njoj su bile brojne i divne male i velike 
ribe, a u podnožju je bilo jezero i more. 

Zatim mu je bilo pokazano na kraju jedne visoravni 
kako velike vode teku niz tu planinu i kad bi došle do 
ruba, padale bi dolje preko visokih hridina u dolinu tako 
da su se jako raspršile. A voda je stvarala veliku buku i 
kad bi padala sjedne hridine na drugu, ovaj čovjek bi se 
prepao jer je bilo zastrašujuće vidjeti i čuti sve to. 

Zatim je vidio da su se ribe skupljale na vrhu gore 
i bilo ih je jako puno i sve bi skupa padale s vodom u 
dolinu preko visokih hridina, s jedne hridine na drugu. 
Tada ovaj čovjek reče iz dubine svoga srca: „Ljubljeni 
moj, kaži mi što to znači da se ove velike ribe skupljaju i 
zatim skupa padaju s vodom preko visokih hridina? 41 . 

Odgovor: Bog je stvorio ovu veliku goru i uredio 
je tako da bude izvorište i iskon ovih riba, a ribe u 
naravi imaju da kada narastu do zrelosti i određene im 
veličine, sabiru se i bore među sobom te padaju u ponor 
s vodom. 

Čovjek: Predragi moj Gospodine, kamo idu tada, 
dokud stižu? 

Čovjek tada vidje da ribe plivaju po rijekama dok ne 
završe u moru, a plivale su i u moru. Izgledalo je da ih 
je otprilike pola. Neke su već bile uhvaćene jer su putem 
plivale ne obazirući se i ne pazeći na sebe. Čovjek sav u 
čudu reče: „Ljubljeni moga srca, izgleda da su ove ribe 
došle do kraja mora i ne mogu dalje plivati. 

Odgovor: To je istina, tako su se daleko raspršile da 
prije negoli se trebaju vratiti na svoje izvorište i iskon 

ostat će ih jako malo da ćeš se čuditi. I čovjek vidje da 
su se mnoge ribe vraćale preko mora i svih rijeka. I što 
su bliže dolazile, smanjivao im se broj jer su posvuda 
padale u zamke koje su bile mnoge duž njihova puta. I 
kad bi se vratile na goru, izgledalo mu je da ih je tako 
malo kao da se od tisuću njih vratila jedva jedna. I 
vidje čovjek da su one malobrojne ribe skakale na onom 
velikom vodopadu iz uvale prema gori, i jako su visoko 
skakale dok ne bi došle do najbliže hridine, a zatim bi 
skakale s niže hridine na onu bližu višu. Ali mnoge ribe 
su ponovno padale dolje na tvrde, niže hridine i padale 
su tako da bi umirale. Tako je bilo sve manje i manje 
riba. Ali one ribe koje su ostajale u životu neprestano su 
se uspinjale prema gore plivajuću uzvodno vodopadima. 
To su često činile dok ne bi došle do vrha iznad mnogih 
hridina. Kada bi se uspele preko svih hridina s puno 
napora, došle bi do jako visoke hridine. 

Čovjek: Moj predragi Gospodine, je li ove ribe trebaju 
doći i na ove najviše hridine? 

Odgovor: Da, one u naravi imaju da nikada ne 
odustanu, riskirat će svoj život sve dok ne dođu do svoga 
izvorišta i iskona. 

Čovjek vidje da su mnoge ribe su riskirale život 
i skakale bi uvis visoko jer bi tako rado bile na onim 
višim hridinama. Ali svaki puta kad bi skakale, mnoge 
bi padale dolje tako da bi ugibale na nižoj hridini. Zato 
bi malo riba dospijevalo na one visoke hridine. A one 
koje bi dotud uspjele doći, išle bi s te hridine na vrh gore 

i tako bi dospjele do svoga izvorišta i iskona. A kad bi 
dospjele ponovno na svoje izvorište, izgledale bi tako 
zanesene kao da nisu sposobne više ni za što. 

Čovjek: Ljubljeni moj, što to znači da je tako malo 
riba došlo gore do vrha i izgledaju tako zanesene kao da 
nemaju snage ništa više činiti? 

Odgovor: To je zato što su se tako izmorile uspinjući 
se. A kad su već došle do vrha, do izvorišta, tako su 
zadovoljne da odmah postanu jake od radosti. I makako 
da ih je malo, postaju odmah plodne i iz njih proizlaze 
tolike ribe da se sve vode na ovoj gori obogate ribom. 
Znaj da ribe, koje dođu ponovno na goru, postaju druge 
boje, i kada uđu u svoje izvorište i iskon, dadne im se 
drugo ime. 

3. Kako su ovom čovjeku pokazani grijesi kršćana 

Čovjek reče: Ljubljeni moj, što znače ove čudesne 
stvari? 

Odgovor: Ništa drugo osim da ti shvatiš kako se 
opasno živi u sadašnjem vremenu i u kojoj kritičnoj 
situaciji se danas nalazi kršćanstvo. 

Čovjek se prepade preko svake mjere i reče: „Ah 
Ljubljeni moj, molim Te iz najdubljih dubina svog srca 
i duše da mi dopustiš najgorču i najtežu smrt koju si 
dopustio bilo kojem čovjeku samo da bi se Ti smilovao 
kršćanstvu. 

Odgovor: Ne, ne, ne treba tako biti. Vidiš kako malo 

koristi što je Bog umro na križu. Što bi mogla onda 
koristiti tvoja smrt? 

Čovjek: Ja ipak, Gospodine, imam povjerenja da tvoja 
smrt još spašava mnoge ljude. 

Odgovor: Puno manje nego što kršćani to vjeruju u 
ovo zlo vrijeme. 

Čovjek: Ja čvrsto vjerujem kad bi kršćani znali da je 
loše ono što čine, ne bi to više činili. 

Odgovor: Time ne mogu biti opravdani od grijeha jer 
svaki čovjek kad dođe do dobi razbora i upotrebe razuma, 
dužan je poznavati i opsluživati kršćanske zapovijedi. 

Čovjek: Upravo je strašno ono što Ti govoriš o stanju 
ljudi u ovom vremenu. 

Odgovor: Ti sam trebaš vidjeti na koji uznemirujući 
način danas stoje stvari u kršćanstvu i kako narod u 
ovom vremenu živi protiv svih zakona, a strah Božji je 
potpuno zaboravljen. 

Čovjek: Ljubavi moja, ako je moguće, poštedi me da to 
vidim jer već previše znam. Kada na to mislim osjećam 
se tako loše da ne želim više znati. 

Odgovor: Ti trebaš vidjeti ne samo bezumne ljude, 
nego također na koji način su uhvaćeni oni prividno 
dobri i dobre volje, i na što su još navezani tako da ne 
napreduju. 

Čovjek: Ljubljeni moj, u svemu čini što želiš. 

4. Kako je ovom čovjeku bila pokazana velika 
i visoka gora s devet hridina, na hridinama su 
boravili kršćani, a hridine su bile jedne iznad 
drugih 

Odgovor: Otvori svoje nutarnje oči i vidi gdje si. 

I u tom istom trenutku je čovjek bio odveden jako 
daleko u uvalu blizu jako visoke gore, tako visoke daje 
izgledalo da dodiruje nebo. I na ovoj velikoj i visokoj 
gori vidje velike i široke jako visoke hridine, jedne iznad 
drugih sve do vrha gore, a na svakoj hridini su boravili 
ljudi. I vidje kako prekrasni likovi padaju dolje s vrha na 
zemlju. Ovih likova je bilo jako puno i čim bi pali dolje 
postajali bi crni kao ugljen. Naprotiv dok su boravili na 
gori, bili su lijepi preko svake mjere i prosvijetljeni tako 
da ih je čovjek mogao jedva gledati. 

Čovjek tada reče: Ljubljeni moj, što znači ova čudesna 
stvar? 

Odgovor: Lijepi ljupki likovi su plemenite duše koje 
je Bog stvorio na svoju sliku i priliku. Ove duše odmah 
nakon što iziđu iz svog izvorišta i iskona, dolaze u 
majčinsko krilo, kako je Bog odredio prema naravnom 
hodu stvari, i čim majčinsko krilo postane prihvatljivo, 
vrijeme je kad Bog udahne plemenitu dušu u tijelo, a čim 
mala duša dođe na zemlju, odmah pada u istočni grijeh. 

Čovjek: Što znači ova visoka gora i strašne i visoke 
hridine koje su na njoj? 


33 



Odgovor: Ti trebaš još vidjeti sve to, iako ne u ovom 
trenutku, to jest na koji zabrinjavajući način stoje stvari 
u kršćanstvu za sve ljude izuzev za malobrojne; kako su 
svi kršćanski zakoni i zapovijedi iskrivljeni i kako malo 
ljudi u ovom vremenu traže i za cilj imaju Božju čast a 
da ni u čemu ne traže sebe. 

Bili su mu pokazani također grijesi jako skriveni 
i potajni, koje se on ne usuđuje opisati zbog slabosti 
naroda. Zbog toga se čovjek prepade do dna svoga srca, 
i to ga je tako ganulo na samilost da se počeo žaliti i 
naglas plakati, tekle su suze iz njegovih očiju. Tako se 
razboli da mu je izgledalo da će umrijeti. 

Kada se čovjek povratio sebi, Bog mu je dao skrivene 
snage. Tada se pridigao, prostro na zemlju u obliku križa 
i reče: 

, Jedina ljubavi moga srca, ako je to tvoja volja, želim 
danas vrlo rado dati srce, dušu i tijelo za kršćane kako bi 
im Ti bio milosrdan i da se oni poprave". 

Odgovor: A čemu bi to koristilo? Bog je prolio svu 
svoju Krv i podnio užasnu smrt a to je donijelo tako malo 
plodova za one koji žive u ovo vrijeme, jer su potpuno 
zaboravili na Njega u svojim srcima i zapriječili svu 
Njegovu plodnost prezirima, klevetama i svim grijesima 
koje čine protiv svoga Boga u svojim razgovorima. 

Čovjek: Ljubljeni moj, zbog svoje gorke smrti smiluj 
se kršćanstvu! 

Odgovor: Kako Bog može dopustiti da takvo stanje 
još dugo traje? Ti si dobro vidio kako opasno svi sada 

/ive bez straha Božjega. Oni krše sve pravedne kršćanske 
zapovijedi i zakone. Pogledaj oko sebe, tko sada živi 
kako je bilo određeno u početcima? 

Čovjek: Ljubljeni moj, budi milosrdan prema svetom 
kršćanstvu! 

Odgovor: Ti moliš za sveto kršćanstvo. Kaži mi kako 
su sveti ljudi koji danas žive u kršćanstvu! Promotri 
svećenike i laike. Želim ti pokazati i one najviše od 
njih. 


5. Pape' 

Odgovor: Reci mi kad je zadnji papa kanoniziran? U 
prošlosti to se redovito događalo. Mnoge pape bijahu 
sveti pred Gospodinom. 

Čovjek: Ljubljeni moj, koji je razlog tomu? 

Odgovor: Reći ću ti. Pape koji su prije živjeli bijahu 
sveti jer su provodili svoj život jako različito od onih 
koji sada žive. Oni bijahu potaknuti svetom željom da 
pomažu kršćanima, i duhovno i materijalno, nisu tražili 
sebe ni svoje dobro. Tražili su jedino i iznad svega slavu 

1 Kako bi se shvatio opis grijeha kršćana koji slijedi, prepo- 
ručam da se prije pročita kratki prikaz crkvene povijesti vre¬ 
mena u kome je živio blaženik. U jednom trenutku su bila 
izabrana čak tri papa. BI. Henrik, vođen milošću, naslućuje 
problematično stanje duha u kršćanskome svijetu i u tome 
vidi glavni razlog velikih nedaća koje proživljavaju. Ali na¬ 
pominjemo isto tako da neke stvari, o kojim Susone govori 
kao moguće napasti, trajno su prisutne među kršćanima. 

Božju. Nisu gledali ni na prijatelje ni na časti, dušom 
i tijelom radili su jedino za Boga tako da su u svakom 
trenutku bili u skladu s voljom Božjom, i radije bi željeli 
umrijeti i pretrpjeti najteže muke negoli učinili nešto 
protiv Boga. 1 ponekima od njih tako se i dogodilo, 
umriješe mučeničkom smrću. Znaj daje u ovom vremenu 
u mnogima ugašeno svjetlo istine. Oni samo gledaju na 
sebe, svoje časti, kako pomoći prijateljima i rodbini, kako 
zgrnuti bogatstvo i moć.. Umjesto da traže Božju slavu 
oni traže sebe i svoje interese i zbog toga nisu sveti. 

6. Kardinali 

Pogledaj kardinale koji žive u ovim vremenima. Da li 
oni traže Boga i mole za milost? Dopuštaju li da milost 
u njima djeluje? Oni su oslijepljeni škrtošću i ohološću, 
gledaju samo kako da svojoj rodbini pridobiju časti i 
jedva čekaju da papa umre nadajući se njegovom mjestu. 
Prije kada bi papa umro, kardinali bi se od straha tresli 
jer se osjećahu nedostojni papinske službe. U prošlosti 
kada bi Papa trebao biti izabran, svi su jednodušno molili 
prostirući se ispred Gospodina i moleći Ga da im udijeli 
papu po svojoj svetoj volji. To su radili od svega srca, jer 
su željeli samo da ispune Božju volju. A danas? Sve je 
to zaboravljeno. Pape prije svega moraju biti izabrani od 
Boga, a tek onda od ljudi. Tako bijaše u prošlosti. 

1 . Biskupi 


Pogledaj kako žive biskupi u ovim vremenima. Oni bi 
danonoćno drugima trebali pomagati svojim savjetima 
i učiteljskom karizmom koju su primili tako da kršćani 
mogu ustrajati u vjeri i biti učvršćeni u njoj. Gdje oni ne 
stignu, trebali bi providjeti drugima da to čine umjesto 
njih, svetim doktorima teologije koji svojim životom 
svjedoče ono što naučavaju. Trebaju živjeti svetim i 
čistim životom tako da svi oni koji ih vide i slušaju budu 
potaknuti da promijene nabolje svoj život. Trebaju u 
svemu najprije tražiti Božju volju, a ne vlastiti interes. 
Ali izgleda da su oni zaboravili na traženje Božje volje 
imajući na pameti samo svoju čast, bogatstvo i moć. 
Zaboravili su na duše za koje je naš Gospodin prolio svoju 
Krv i koje im je povjerio. Kada negdje nedostaje biskup, 
samo Bog zna koliki žele to mjesto i što sve čine da ga 
dobiju. Kako je to postala opća navika, Bog pripušta da 
im bude kako oni žele. U prošlosti bi Bog trebao nekoga 
prisiljavati da postane biskupom i kad bi prihvatio, Bog 
bi bio s njim sjedinjen i on bi postajao svet. 

8. Priori i priorice 

Gledaj kako se živi u opatijama. Kada umre prior, 
odmah se nađu dvojica koji žele doći na njegovo mjesto. 
Čine sve da dođu do toga cilja, ratuju jedan protiv drugoga 
na sve moguće načine i tako čine veliku štetu samostanu 

vodeći ga prema propasti. Prije ne bijaše tako. Trebalo 
ih je prisiljavati svetom poslušnošću da postanu priori. 
I kad bi napokon prihvatili u strahu Božjem birjahu 
najmudriji i najsvetiji da drugima budu savjetnici. 

Čovjek: Ljubljeni moj, budi milosrdan! 

9. Prosjački redovi 

Odgovor. Promotri kako sada žive prosjački redovi, 
u koima su oci ispovjednici i koji s propovjedaonice 
naviještaju Riječ. Koliko je njih proglašeno svetima kao 
što se to događalo u prošlosti? 

Čovjek: Ljubljeni moj, ja se nadam da još živi puno 
ispovjednika koji su svete osobe. 

Odgovor. Među njima ima dobrih osoba. Ali je malo 
onih koji žele ići izravnim pravim putem daje to jadno! 
Da su živjeli prije kao što žive sada, ne bi im se dopustilo 
da ostanu u samostanu niti da ispovijedaju. Ali svijet je 
prepun laži. Kada osobe nađu nekog ispovjednika koji 
im povlađuje i dopušta im da žive na svoj način, nazivaju 
ga dobrim i poučenim Svetim pismom. Znaj da će se 
drugačije suditi kad se dođe tamo gdje se ne može lagati. 
Danas se kaže da je čovjek slab, da treba biti njemu 
naklon, da ljudska narav nije kao što je nekada bila. To 
nije istina, to je lažni nauk. Bog nije zapovjedio blagost 
da bi učvrstio poroke naravi. Bog nikada nije zapovjedio 
da čovjek čini preko svoje snage, on je zapovjedio da 
se bježi od grijeha. Bog je kazao: Idi i ne griješi više. 

Nikada nije kazao: idi uništavaj svoju narav i sebe 
samoga. On je zapovjedio ljudima da na sebe uzmu svoj 
križ, i time je htio kazati da trebaju činiti sve što je u 
njihovoj moći i ništa više. A gdje su danas ispovjednici 
koji ne traže sami sebe i vlastite interese? Zbog toga se 
događa da ispovjednici prvi padnu u ponor a slijede ih 
oni koji dopuste da ih oni vode širokim i lažnim putem, 
na bilo koji način da se to događa. Zbog toga ispovjednik 
koji pripada nekom redu ne treba položiti oružje, treba 
ispovijedati i ne prešutiti istinu, pa ako bi zbog toga 
morao položiti i svoj život. 

10. Učitelji 

Odgovor. Pogledaj učitelje, gdje su oni koji se 
s propovjedaonice usuđuju otvoreno kazati istinu i 
razotkriti kriminalne grijehe koji se danas čine među 
kršćanima, koji opominju narod i izlažu svoj život zbog 
Božje časti? 

Čovjek: Učitelji možda žele reći da i kada si Ti bio na 
zemlji, Riječ je bila tako skrivena ponekada. 

Odgovor. To je istina, ali to se događalo jer moj čas 
još nije bio došao, čas u kojemu sam želio podnijeti smrt. 
A kad je čas došao, otvoreno sam propovijedao istinu. 
Bog želi da se otvoreno propovijeda istina. 

Čovjek: Ljubljeni moj, učitelji možda vjeruju da kada 
bi govorili čistu istinu, narod bi pobjegao vjerojatno 
zbog tih riječi te bi izgubili i jedno i drugo. 



Odgovor. Bogu bi bilo draže da se u ovim 
zabrinjavajućim vremenima otvoreno propovijeda 
istina, otkuda proizlazi i što je grijeh, radije nego da se 
to prešućuje. Čovjek koji bi kročio izravnim putem bio 
bi draži Bogu od 100 000 drugih. Bilo bi korisnije i puno 
bolje ljudima da žive u strahu Božjemu i brizi, kako bi 
upoznali istinu, nego da vjeruju da dobro žive, a u biti 
žive na pogrešan način. 

Čovjek: Ljubljeni moj, ja ipak vjerujem da još ima 
učitelja koji se usuđuju izložiti svoj život iz ljubavi 
prema istini! 

Odgovor. Iako ih još ima, malo ih je na zemlji, 
tako malo da je bolje da to ne znaš. Zbog toga je tako 
malo učitelja proglašeno svetima za razliku od prošlih 
vremena. 

Čovjek: Ljubljeni moj, smiluj se kršćanstvu! 

11. Samostani časnih sestara 

Odgovor. Gledaj kako se živi u ovim vremenima u 
samostanima časnih sestara. U njima se prije provodio 
gorljivi nutarnji i uredni duhovni život. Tko bi vidio i 
govorio sa časnim sestrama, ostajao bi pod velikim 
dojmom i uvelike bi se popravljao. A sada je došlo do 
toga da ako neki dobri kršćanin nađe među njima, počinje 
ih izbjegavati zbog njihova lošeg ponašanja i njihovih 
riječi. Njihovo ponašanje nije pobožno i podložno, niti 
nastoje da druge potaknu na obraćenje. Časne sestre kao 

da su zaboravile istinsku božansku nutarnju gorljivost, 
one dobro pjevaju ustima, puno usmeno mole ali njihova 
srca su jako daleko od Boga. Moram se tebi požaliti. 
Ako se neki čovjek želi uistinu obratiti vječnoj istini 
gorljivošću potpunog obraćenja, časne ga ismijavaju 
i omalovažavaju njega i njegov život. To se događa u 
muškim 2 i ženskim samostanima. Znaj da svi oni koji 
izopačuju život drugih u samostanima bilo potajno 
ili otvoreno, iza leđa ili u oči, trebaju se dobro bojati 
za sebe same jer imaju pred svijetom ime redovnika i 
redovnica, ali pred Bogom su razarači Boga jer Ga gone 

1 udaljavaju od ljudi. 

Znaj da je u ženskim samostanima jako mali broj 
savršenih duša. Ako bi sestre gorljivo željele ispitati 
savjest trebale bi jako dobro primijetiti ako su zahvaćene 
nečim čime teško vrijeđaju Boga i padaju u teške grijehe. 
Jedan dio sestara je zahvaćen škrtošću, neke ohološću, 
druge užasnom srdžbom, dio njih odbojnošću prema 
poslušnosti, druge nečistoćom. Iako ne vanjskim činima, 
padaju u nečistoću željom, dopuštaju da se drugi vežu uz 
njih i one se vezuju uz druge te se prljaju pred Bogom, 
a to čine i razgovorima i neprikladnošću oblačenja, 
„uzvišenim" i svjetovnim postavljanjima, riječima i 
prijateljstvima sa svjetovnim ljudima, sa skrivenim 
grijesima koji se ne mogu opisati. One koje to čine dobro 
znaju što pod tim razumijevam. I znaj da se toliko grijeha 

2 Ovo je bilo bolno iskustvo i samog blaženika kao što on o 
tome piše u svome Životu. 

čini u ženskim samostanima otvoreno ili skriveno da je 
situacija jako kritična. 5 

Znaj isto tako da je pravi izravni put nutarnje i 
božanske gorljivosti, čiste nakane u Božjoj ljubavi među 
sestrama zatrpan u lijenosti. Bliskost s Bogom, kako je 
to nekada bilo, potpuno je zaboravljena među njima i 
potpuno opala. Zbog toga se tako malo njih posvećuju 
kao što je to bilo prije kada ih je bilo puno svetih pred 
Bogom. 

Čovjek: Moj Ljubljeni, kako me žalosti to što se 
ove sestre izopačuju na takav način jer su primljene u 
redovništvo iznad svega da samo u Tebi nalaze utjehu! 

Odgovor: Promotri isto tako kako se svako redovničko 
pravilo ne opslužuje u muškim samostanima bilo da bez 
klauzure, ili prosjački redovi ili neki drugi. 

Čovjek: Ljubljeni moj, ja mislim da još ima samostana 
u kojima se vodi gorljivi nutarnji život. 

Odgovor: To je istina. Alije premalo uistinu gorljivih 
samostana da je to jadno! 

Čovjek: Neka Te to potakne na samilost! Ah moj 
Ljubljeni, kako sam prestravljen i ožalošćen tim stvarima 
u dnu moga srca. 


3 BI. Henrik opisuje dekadenciju redovničkog života nakon 
velike kuge 1348. ali u kritičnim povijesnim periodima 
nažalost ti se grijesi događaju. 

12. Biskupijski svećenici 


Odgovor. Sada promotri kako biskupijski svećenici 
troše svoja dobra, kako sramotno rasiplju dobra koja 
dobivaju za pobožna utemeljenja, u bludu, raskošnom 
življenju i traženju časti. I pogledaj u ovim vremenima 
kako se oblače, ponašaju u svoj im raskalašenim stavovima 
na način kako to ne priliči njihovu svećeničkom staležu. 
Pogledaj kako zloupotrebljavaju dobra kršćana dana za 
korist duša u čistilištu. 4 

Vidi kako svi oni paze na dostojanstva i časti te za 
tim teže, i kako je malo je ljubavi prema Bogu u svim 
njihovim djelima, činima i propustima, jer su istinu 
potpuno zaboravili i izgubili svaku božansku gorljivost. 
Zbog toga tako malo imaju sveti nutarnji doživljaj 
u sebi kao da se to sve na njih ne odnosi, ne misle na 
to, misle samo na to kako dobiti velike crkvene rente 
i postići visoku znanost kako bi od toga izvukli korist, 
čast i bogatstvo posred redovnika i drugih biskupijskih 
svećenika. Dakle, njihova nakana je puno više da se svide 
narodu nego da upoznaju i kušaju Boga i njegovu milost 
u nutrini. Zbog toga Gospodin od njih uzima milost koju 
su dobili i daje je nekome drugome. 

Čovjek: Ovo je jako iznenađujuća stvar, uzima ono 
malo milosti koji netko ima i daje je onome tko je već 
ima obilno? 


4 Đlaženik misli na novčane fondacije misa za pokojnike. 

Odgovor. Kada Bog daje svoje milosti a nju se ludo 
zapostavlja, on oduzima istu tu milost koju je dao te je 
udijeli onome tko već ima obilje milosti da je gorljivo i 
s ljubavlju čuva. 

Čovjek: Ljubljeni, neka Ti je neprestana hvala što 
još ima nekoga tko čuva tvoje milosti i spreman ih je 
prihvatiti. 

Odgovor: Znaj da je jako malo takvih, i kad bi svi oni 
odjedanput umrli, kršćanstva bi odmah nestalo. 

Čovjek: Jedina Ljubavi moga srca, smiluj se! Kad bih 
mogao iz svojih očiju izlijevati krv moga srca, rado bih 
to učinio! 

Odgovor: Bila bi to dobra stvar kada bi čemu 
koristilo. 

13. Beghine s 

Odgovor: Sada vidi kako danas žive beghine i 
koliko je opao gorljivi nutarnji život koji su u prošlosti 
provodile. One sada misle kako zadobiti puno dobara 
i renti, lijepih kuća sa svim namještajem i brojnom 
poslugom koja sa svom brigom njih čeka, misle još 
kako kupiti lijepu odjeću najboljih boja, lijepe zaslone 
i ukrase, zadobiti brojne usluge, biti čašćene i cijenjene. 
Svaka dobra nutarnja gorljivost, svako nutarnje trpljenje 
u predanju Bogu je među njima potpuno zaboravljeno. 
Trče i kokodaču posvuda. Ako neke od njih drugačije 

5 Tako su se u Flandriji nazivale žene koje su živjele u zajed¬ 
nicama ali nisu polagale zavjete. 

čine, tako su malobrojne da je to jadno. Sve žive i rade 
svojeglavo jer ne žele ostaviti vlastiti način djelovanja 
i mišljenja. U prošlosti su bile prožete božanskom 
gorljivošću, jednostavnom i spremnom, bile su dobra 
srca i Bog im je bio posebno blizak te je u njima učinio 
velike i skrivene stvari. 

Čovjek: Smiluj se, moj Ljubljeni, jer Ti nisu svi ljudi 
poslušni i ne odriču se sebe. 

14. Begardi 6 

Odgovor : Promotri sada braću i begarde koji trče 
tamo-amo a zaboravili su izravni i istiniti put nutrine. 
Ime nekih koji dobro hode, ali ih je jako malo. I znaj 
da bi Bog mogao u neke od njih izliti svoju milost za 
puno razumskog pričanja, što oni jako žele. Ali znaj da 
se to ne događa po mnogim bujnim razmišljanjima nego 
u dubokom nutarnjem stavu, poniznosti, i predanja i 
podložnosti Bogu. U tome oni, ali i drugi ljudi, imaju 
jako puno nedostataka. 

Čovjek: Ljubljeni moj, ozbiljno se bojim da kad bi 
crkveni autoritet to znao, da bi se naljutio. 

Odgovor. Trebaš još vidjeti jedan veliki nered među 
svjetovnjacima. Nitko ne treba drugoga optužiti jer su 
svi u grijehu. 


6 Tako su se u Flandriji nazivali muškarci koji su živjeli u 
zajednicama, ali nisu polagali zavjete. 

15. Carevi i kraljevi 

Odgovor: A sada motri veliku i prepotentnu oholost 
careva i kraljeva i njihovih žena. Prije kad je trebalo 
nekoga izabrati, neki su se opirali tome na sve načine, 
smatrali su se nedostojnima vlasti zbog poniznosti i kad 
je netko bio izabran za cara Svetog Rimskog Carstva 7 , 
to je prihvaćao s poniznošću, ljubavlju i strahom te bi 
prikazao Bogu dušu i tijelo, dobra i časti, smatrao se 
slugom Gospodnjim, od Boga je očekivao pomoć, brinuo 
se za mir i slogu među kršćanima, hrabro se zauzimao za 
pravednost. Ljubili su Boga, njihovo ponašanje je bilo 
ponizno u svim djelima i propustima, muževi i žene su se 
Bogu sviđali kad je to vidio. A sada je sve to izokrenuto. 
Dobro shvaćaš kako se djeluje protiv svakoga zakona 
na sve načine, ali isto tako vidiš kako su ti putovi pusti, 
dekadentni i krivi. 

16. Vojvode, grofovi i baruni 

Odgovor: Sada vidi kako žive vojvode, grofovi, baruni 
i njihove žene. U prošlosti su mnogi riskirali tijelo i život 
za Božju čast kako bi bio mir među kršćanima u njihovim 
zemljama, bili su sveto gorljivi dostojni poštovanja. 
Njihove žene su često bile poštene, ponizne i tako dobra 
ponašanja. Kad bi netko kod njih boravio, bilo da se radi 
o gospodi ili damama, bili su potaknuti da poboljšaju svoj 

7 Upućujemo na povijesni uvod knjige i napominjemo da se 
radi o tadašnjem srednjovjekovnom njemačkom carstvu. 

moralni život srameći se sebe. A ako bi neka dama bila 
drska i neozbiljna te nije htjela živjeti u Božjem strahu, 
muž ju je opominjao da se s Božjom pomoći pravedno 
ponaša. Bilo je prije više ljudi i žena koje su ljubile 
Boga. A sada oni žive u svom bezobrazluku koji se samo 
može zamisliti i oholo sa svim drugim motivima čine 
sve bezobzirnosti, preko svake mjere narušavaju prava 
svog siromašnog naroda, uzimaju im pravednu zaradu 
i troše s velikom opasnošću za svoje duše pred Bogom. 

Čovjek: Smiluj se, moj Ljubljeni! 

17. Vitezovi i plemići 

Odgovor. Promotri sada vitezove i plemiće koji se 
zovu majordom, dame s dvora i štitonoše. Vidiš kako 
je pretjerano isprazan njihov život u ovom opasnom 
vremenu, kako se oblače, kako je sramotna i nedostojna 
moda njihove odjeće, a njihovo ponašanje i načini 
djelovanja su kao u bezumnika, kao u bezobzimika, onih 
koji žive bez straha Božjega bilo da se radi o muškarcima 
ili ženama. I izopačuju svaku vitešku disciplinu sa svom 
bezumnošću koja se može samo zamisliti i što sve me 
čine sa svojim tijelima i dobrima. 

U prošlosti vitezovima je bila dopuštena viteška borba 
i udaranje kopljem s nakanom da se nauče dobro boriti 
ako je to zahtijevalo dobro kršćanstva i kako bi mogli 
štititi udovice i siročad. Oni su se ponašali tako pošteno, 
pobožno i ponizno da je bilo ugodno vidjeti ih i poticali 

bi druge da poboljšaju svoj život. Ljubili su Boga, Njega 
i Njegovu čast imali za cilj u svim svojim djelima. To je 
bio čedan i dobar viteški život i zbog toga su mnogi od 
njih bili od Boga posvećeni u svijetu. 

18. Buržuji 

Odgovor. Sada vidi kako žive buržuji i trgovci u 
gradovima, znaj da osobe u ovom vremenu žive za 
dušu jako opasnim životom jer se u njima ukorijenila 
najužasnija škrtost i toliki su zaslijepljeni da će se jedva 
pred smrću moći osloboditi ove uznemirujuće mane. A ta 
škrtost se rađa iz dna velike oholosti jer svatko želi nadići 
drugoga. I kako ova materijalna dobra budu ponekad 
zadobivena s dopuštenjem nekih ispovjednika, a to zna 
Onaj koji sve poznaje, njihova savjest postajuotvrdla i 
zamrla. 

U prošlosti građani i trgovci su bili uglavnom ljudi 
koji su se bojali Boga, kijeposni, miroljubiva srca u svim 
djelima i propustima, bili su zadovoljni sa malo dobara, 
nisu bili škrti sa svojom pšenicom i vinom. Njihova srca 
nisu bila uništena škrtošću kao sada. Zbog toga je Bog 
u njima boravio. Znaj da oni koji umru u takvoj škrtosti 
nalaze se u velikoj opasnosti. Ljudi to znaju i dobro 
spoznaju pa ipak ne žele se prmijeniti. Kada oni zarade 
toliko da imaju dovoljno za sebe i svoju djecu, što je njima 
dopušteno ako je zarađeno pravedno i po Božju, trebali 
bi prestati zgrtati novce i živjeti redovito i pobožno ne 

dopuštajući da ih škrtost savlada. A sada svatko želi bit 
kao drugi i biti bogatiji od njega i svojih predaka. Zbog 
toga su sitni pred Bogom i svojim prijateljima, te troše 
i troše protivno volji Božjoj za šepurenja i stave svijeta. 
Zbog toga su dan i noć u velikim brigama kako zadobiti 
sve veće bogatstvo. 

Čovjek: Ljubljeni moj, zašto dopuštaš raznim ljudima 
da imaju velika vremenska dobra, kad se bojim da nisu 
za dobrobit njihove duše? 

Odgovor. Znaj daje Bog tako dobar da ne želi nikoga 
ostaviti bez nagrade. Kada vidi da je srce i duh čovjeka 
potpuno okrenuto prolaznim stvarima, On ga obdaruje 
ovim ispraznim dobrima i udovoljava njihovoj želji 
za stvarima svijeta. Ali žive u jako opasrtom stanju 
za vječno spasenje oni koji traže zadovoljstvo samo u 
vremenitom. 

Čovjek: Ljubljeni moga srca, smiluj se kršćanstvu! 

19. Zanatlije 

Odgovor. Vidi kako opasno žive zanatlije, kako su 
puni škrtosti i pohlepe u ovom vremenu i kako traže 
što više mogu da se izjednače s onima kojima bi trebali 
biti podložni po Božjim odredbama. U prošlosti mnogi 
zanatlije su bili ponizni i jednostavni u duhu i ponašanju 
u svim svojim djelima tako daje Bog bio ljubazan prema 
njima. A sada se oholo uzdižu tako visoko da Bog ni na 
koji način ne može boraviti u njima. Bog ni na koji način 
ne boravi u oholima. 

Čovjek: Ljubljeni moj, smiluj se tome! Ja sam vjerovao 
da su to jednostavni ljudi. 

Odgovor: Oni skupo naplaćuju svoj zanat, i jedan 
provocira drugoga kako bi dobili veću cijenu, pa ipak 
zavide jedni drugima, uzajamno se mrze i uvijek nastoje 
da potpuno ocme djelo drugoga. 

Čovjek: Ljubljeni moga srca, smiluj se kršćanstvu! 

20. Seljaci 

Odgovor : Vidiš kako mnogi seljaci žive u selima 
u ovo opasno vrijeme bez ikakve svijesti o strahu 
Božjemu, kao živine, bez discipline i poštenja, postali 
su lukavi, napuhani, zločesti do dna srca i duha tako da 
ih je Neprijatelj Božji zaposjeo sa svom svojom moći. 
Znaj kad me ne bi bilo molitava Božjih prijatelja, Bog bi 
drugačije s njima činio zbog njihovih velikih poroka. 

Čovjek: Ljubljeni, ako je moja siromašna molitva 
korisna, htio bih Te moliti za njih da ih sačuvaš. 

Odgovor : Bog to podnosi dok bude mogao podnositi, 
ali dan Suda je neizbježan. Prije su seljaci često bili 
dobre osobe, jednostavne i ponizne tako da je Bog bio 
milostiv i pun ljubavi prema njima. 

Čovjek: Ljubljeni moj, ne znam što drugo reći osim 
da se smiluješ kršćanstvu, djelu tvoje neusporedive 
dobrote. 

21. Žene u svijetu 


Odgovor. Sada gledaj dokuda su došle žene u svijetu. 
Gdje je ženska čednost? Promotri kako je iz njih nestao 
svaki strah Božji i ženstvena skromnost i znaj da su žene 
u ovim opasnim vremenima zbog svoga ponašanja puno 
nemamije i spremnije griješiti od muškaraca. Ne mislim 
na dobre i časne žene, mnoge među njima još žive čedno 
i na dobru glasu, nego govorim o ženama predanima 
svijetu, predstavljale se one kao pobožne ili svjetovne, 
žele se dopasti ljudima riječima i djelima, oblačenjem 
i ponašanjem. Tome se više predaju negoli Bogu, 
stvorenjima daruju svoje vrijeme, srce i sjetila. Žene su 
postale razbojničke i paklene špilje, a Božja dobrota ih 
čeka, prikriva njihove grijehe, ali to ne pomaže. Žele da 
ih smatraju časnim ženama, a često su nedostojnije pred 
Bogom od javnih giješnica jer ove griješe sa strahom 
i nemirom, a ne sa nesmotrenošću kako to čine one. 
One su puno draže đavlu od javnih giješnica jer su mu 
korisnije. 

Pogledaj kako besramno i drsko idu ispred ljudi. Kad 
su prije javne žene hodile tako premalo obučene, časne 
žene bi se sramile iz dna srca. Pogledaj kako odozgo 
dodolje idu nedovoljno obučene tako bezobrazno da 
bi se s pravom morale sramiti u srcu i duši pred svim 
ljudima. Pogledaj kako se pojavljuju pred ljudima sa 
svojom odjećom, korakom, gestama, riječima, djelima, 
cijelim ponašanjem, svojim očima i svim sjetilima! Gdje 

je sada ženska čednost i sram? Znaj da mnoge žene sa 
ovim svojim opasnim ponašanjem čine do 100 smrtnih 
grijeha dnevno pa ipak žele se pokazati kao časne žene, 
a o svim ovim grijesima kao ništa ne znaju, a uistinu su 
odgovorne za sve. 

Znaj da kada neki čovjek vidi takvu ženu raspuštenu 
i razuzdanu kako nečedno obučena ide pred njim i pred 
svim ljudima, u njegovu srcu se javlja želja da je ima 
prema svojoj volji kako bi sagriješio. I koliko to često 
bude promišljeno i na to se pristaje, toliko se grijeha 
učini iako se nikada ne provedu u djelo. A žene sudjeluju 
u svim ovim grijesima jer su ih uzrokovale svojim zlim 
postupcima. To se događa u crkvama, na ulici, na bilo 
kojem mjestu. Ako se dogodi da muškarac potaknut od 
ovih žena ode javnoj giješnici i s njom sagriješi, one 
su uzrokom ovih grijeha i toliko se puta dogodi da svi 
ovi grijesi padnu na njih, iako se to ne želi priznati, jer 
su se grijesi dogodili zlim postupcima žena koje su se 
besramno pokazivale muškarcima bez Božjeg straha. 

Sada pazi kako stoje stvari kada u zlu dođu do kraja. 
Pričešćuju se, pokazuju se dobro i misli se daje s njima 
sve u redu, a tada dođe đavao i predoči im njihovu 
giješnu ludost kako bi pale u očaj i vječnu smrt. To 
se često događa i one koje sve vrijeme svoga života 
provedu u razuzdanosti, a ispovjednici koji se s njima 
rado zadržavaju i dopuštaju im da se tako ponašaju 
sami idu opasnim putem. Znaj da mnoge primaju Tijelo 
Kristovo u stanju 100 smrtnih grijeha, nakon što su se 

tijekom cijele godine raspušteno ponašale, dođe korizma, 
ne sjećaju se više tih skrivenih grijeha, a nakon Uskrsa 
potpuno svojevoljno će nastaviti kao prije, sačuvaju sve 
za to potrebno, odjeću, ukrase i sve drugo. Bilo bi bolje 
i korisnije za ove da u njih uđe 100 000 đavli nego da 
primaju Boga po pričesti u stanju smrtnog grijeha. Znaj 
ovo, da te netko odvede kući i stavi na nečisto i smrdljivo 
mjesto kako bi mu mogao na ovome zahvaliti, iako si 
jadno stvorenje? 

Čovjek: Ljubljeni moj ,smiluj se kršćanstvu! 

22. Bračni parovi 

Odgovor. Sada promotri do čega je došla i što je postala 
sveta ženidba. Znaj da najveći broj osoba koje žive u 
ovom vremenu od svoga braka čine đubrište jer u njemu 
žive kao životinje sa svom požudom i razuzdanošću koju 
njihova životinjska narav može uzrokovati. Oni žive 
protivno svakoj zapovijedi i redu svetog braka i protivno 
svakom razumu. Bog nije ustanovio sveti brak s nakanom 
da se treba živjeti prema zahtjevima iskvarene naravi, 
nego da se u njemu provodi plodan i pobožan život, kako 
je to Bog odredio u pravom rasporedu stvari. 

Tko živi sveti brak kako je to odredio Bog, ojačat će 
mu duša i tijelo jer Bog ne uništava narav, nego je vodi 
do savršenstva. A budući da se sada čini toliko protiv 
zakona i reda svetog braka jer je ljudska narav tako 
iskvarena i bolesna, najveći broj osoba je prepune blata i 

bluda u braku i izvan njega, pa i svećenici, svjetovnjaci, 
časne sestre, redovnici, tako da se još jedva tko nađe tko 
nije time zaprljan. Ako se prljanje i ne događa činima, 
događa se na drugi način bilo da je to ponašanje ili 
nutarnja i vanjska navika. Kada bi Bog htio potopiti svijet 
zbog njegovih grijeha kao što je to učinio u vrijeme Noe, 
trebao bi pustiti da svijet propadne svaki dan i svaki čas 
kao što se po nekim znakovima to može ubrzo i dogoditi 
za malo vremena. Bog je ljubazno upoznao narode u 
ovim zadnjim vremenima po mrtvima od kuge, i još 
više, ali to je malo koristilo jer su kršćani nezahvalni i na 
to su zaboravili kao da se to dogodilo prije tisuću godina. 
Postaju sve gori i gori iz dana u dan. Znaj da kada to 
izazove srdžbu Božju, On će dopustiti da svaki čovjek 
ubija drugog čovjeka. Uistinu svatko se trudi kako bi 
nadvladao drugoga i spreman je zadati smrtni udarac, 
oholost i uznositost su tako velike da se došlo do toga da 
se grijeh više ne smatra grijehom, i već više od nekoliko 
stoljeća ljudi nisu bili tako zli kao danas. 

Oni bi trebali naučiti ljubiti Boga jer kad dođe smrt. 
đavao preko svake mjere upregne sve svoje sile kako 
bi zauvijek uništio čovjeka, predočava mu sav njegov 
bezumni život na tako užasan način da veliki broj ljudi 
padne u očaj, propadnu čak i neki ljudi koje se jako 
cijenilo. Ima raznih ljudi prema kojima je Bog tako srdit 
da moraju trpjeti bez mjere sve do zadnjeg dana, a na 
kraju ne razlučuju jesu li u paklu ili u čistilištu. To su 
nemarni giješnici koji svoje obraćenje odgađaju sve do 

kraja, a tada su se tako malo kajali da je, Bog prema 
njima srdit i ne želi znati za njih niti ih se sjećati, ne želi 
da se njihovi bližnji za njih mole. 

Znaj da stvari sa narodom u ovo vrijeme stoje još 
gore od onoga kako se smatra. Đavli se trude da na kraju 
života čovjek propadne zauvijek. Znaj da svaka moć 
koju đavao ima dolazi od grijeha. Želiš li znati što je 
upropastilo Židove? 

Čovjek: Jedini moj, predraga Ljubavi, koji je bio uzrok 
tome? 

Odgovor: Znaj da su to uzrokovali njihova škrtost i 
skriveni grijesi, to je bio uzrok propasti Židova. Znaj 
da kad bi Bog htio obarati kršćane za njihove skrivene 
grijehe i nakane, ne bi trebao činiti ništa drugo nego 
udarati kao što će se to i dogoditi za kratko vrijeme. 

A gledaj sada koliko je teško i duboko pao narod pod 
strjelice nečistoće, oholosti i škrtosti koje Bog mrzi na 
poseban način jer su uzroci zavisti i mržnje i općenito 
svih drugih grijeha. Ovim grijesima su ispunjeni gradovi, 
samostani, redovnici, svjetovnjaci, svećenici, laici, nitko 
ne može optužiti druge, svatko je grješan. Da svatko 
marljivo pazi na sama sebe, primijetio bi da ima toliko 
posla u svojoj nutrini da bi zaboravio na druge. Znaj da 
je Otac trajno srdit jer su kršćani zaboravili Njegova 
Sina i sve kršćanske zapovijedi. Ako se ne poprave, ja 
očekujem da'će Otac dopustiti svojoj pravednosti da 
nadvlada nad milosrđem. Tako da njegovi neprijatelji ne 
moraju zanijemiti dok se ne osveti za svoga Sina. 



Čovjek: Ljubljeni moj, prestravljen sam ovim govorom 
do dna svoga srca, izgleda mi da sam tako bolestan da 
trebam već umrijeti, to bi mi bilo drago ako je to tvoja 
volja. 

Odgovor. Ne, ti trebaš vidjeti još i više. 

Čovjek: Ljubljeni moj, neka bude tvoja volja! 

Odgovor. Sada želimo reći kako je ovom čovjeku bila 
pokazana velika gora sa devet visokih, širokih i strmih 
hridina, a one su bile jedna iznad druge sve do vrha gore, 
a na hridinama borave kršćani. 

Nitko ne može doći do Boga a da ne boravi na ovih 
hridinama.* Tko želi u ovom vremenu da mu bude 
dopušteno motrenje izvorišta i iskona iz kojega je 
stvorena duša, treba biti hrabra, odvažna i odlučna duha 
i mora se uspinjati preko svih ovih hridina sve dok ne 
dođe do najviše. Ondje će mu biti pokazano kuda treba 
ići. 

Bit će plemenit čovj ek onaj tko bude htio rizike i napore 
uspona na ovu goru visokih hridina, on će pobjeđivati 
u ovome životu sve svoje neprijatelje i postat će veliki 
svetac u vječnome životu. 


8 Nakon što je blaženik opisao stanja duša u grijehu počinje 
opisivati razna stanja duša u milosti i duhovni rast što simbo¬ 
lički izražava sa slikom od 9 hridina. 

23. Prva hridina i ljudi koji na njoj borave 9 


Odgovor. Kažem ti, da si morao vidjeti i slušati sve to 
dugo vremena, ne bi to mogao podnijeti. 

Čovjek: Neka bude tvoja, a ne moja volja. 

Odgovor: Sada otvori svoje nutarnje oči i vidi gdje 
si. 

Čovjek: Ljubljeni moj, vidim da sam ponovno na 
mjestu gdje sam prije bio, u podnožju visoke gore; i 
želim od tebe saznati značenje tih stvari. 

Odgovor: Vidjet ćeš razlog zašto su duše ponovno 
pale u dolinu. 

I u tom trenutku se oslobađalo veliko svjetlo i sjaj koji 
čovjek jedva da može podnijeti. 

Čovjek: Je li to sjaji duša koja je još u svome izvorištu 
i iskonu? 

Odgovor: Trebaš znati da kada bi ti Bog pokazao 
neku dušu kako je u svome izvorištu i iskonu oblikovana 
po Bogu, tvoja ljudska narav ne bi to mogla podnijeti, 
niti bi mogao shvatiti sa svim svojim ljudskim razumom 
što je ona. Ali Bog ti je pokazao plemenitu dušu kako 
bi mogao o tome govoriti i pisati kao pomoć i opomenu 
kršćanima. 

Čovjek: Neka bude tvoja volja! 

Odgovor: Otvori svoje nutarnje oči i gledaj iznad 
sebe. 


9 Prva hridina predstavlja stanje početne milosti u duši. I 
opisuje se stanje duše koja je u mlakosti. 

A čovjek vidje daje gora bila tako strašno visoka kao 
da do neba dopire, tako široka da se nije mogao nazirati 
kraj. Bilo je devet velikih hridina, jedna iznad druge sve 
do visine gore, njihova velika širina bila je čudesna za 
gledanje. 

Čovjek: Kaži mi, moj Ljubljeni, što znači da sam u 
dva navrata vidio ovu tako veliku i visoku goru? 

Odgovor. Gledaj kakav je izgled gore i koje osobe tu 
borave. 

Čovjek: Neka bude tvoja volja! 

Čovjek se odmah nađe na najnižoj hridini, a hridina je 
bila tako visoka da se otud vidjelo svu Zemlju i sav svijet 
istovremeno. I vidje da je užasna mreža bila bačena nad 
svim svijetom osim nad ovom visokom gorom. Čovjek 
se jako prepade i upita što to sve znači. 

Odgovor. Bog ti je to pokazao u slikama da možeš 
vidjeti na koji je užasan i gorak način svijet danas 
zahvaćen svojim grijesima. Kad bi to otvoreno gledao 
sa svom grozotom, tvoja narav to uistinu ne bi mogla 
podnijeti. 

Čovjek: Mislio sam da sam dovoljno gledao grijehe 
kršćana. 

Odgovor. Da ti jasno spoznaješ brigu i muku u kojoj 
su trenutačno kršćani, u kojim su grijesima, u kojim su 
užasnim mukama i mučenjima, da vidiš poteškoće koje 
moraju zbog toga trpjeti, ne bi to mogao podnijeti. 

Čovjek: Ljubljeni moj, što znači da ova mreža ne 
dospijeva na ovu goru? 

Odgovor. Znači da ljudi koji borave na gori žive u 
strahu Božjemu i bez smrtnih grijeha. Sada promotri i 
prosuđuj one koj i borave na ovoj gori i one koji su mrežom 
uhvaćeni u zamke, a ipak se smatraju kršćanima. 

Čovjek: Ali, moj Ljubljeni, nema li na prvoj hridini puno 
više ljudi nego onih koji borave na višim hridinama? 

Odgovor : Ima ih više nego na svim drugim hridinama 
koje su ipak veće i šire. 

Čovjek: Koje su to osobe koje borave na najnižoj 
hridini? 

Odgovor: To su mlaki ljudi, nehajni, nemarni, hladni i 
bez prakticiranja velikih pobožnih vježbi. Ne žele činiti 
velike teške grijehe i to im je dosta do smrti. Oni su u 
tako zvanoj prostosti i izgleda da ne znaju ništa bolje. Ali 
znaj daje stanje ovih duša jako zabrinjavajuće i treba ga 
se bojati jer borave jako blizu omči. 

Čovjek: Ljubavi moja, hoće li se spasiti ovi ljudi? 

Odgovor. Da, ako ostanu do smrti bez teškoga grijeha, 
spasit će se. Ali stvari su jako opasne i teške po njih jer 
misle da mogu istovremeno služiti i udovoljiti i naravi 
i Bogu, a to je jako teško i jedva da se može provesti u 
djelo. Ali tko ostane postojan, bit će spašen. Ali će morati 
trpjeti velike muke i bijede čistilišta bez mjere užasno, i 
ostati tako dugo u njemu koliko je Bog odredio dok od 
najmanjeg do najvećeg grijeha ne zadovolje, dok za sve 
ne bude dana zadovoljština, jer i najmanja stvar u kojoj 
su se dogodili nedostatci u vremenu treba biti plaćena. 
I kada čovjek nakon tih muka dođe u nebo, njegova će 

nagrada biti jako mala u odnosu na druge dobre ljude jer 
njegovi napori i njegove prakse i njegova ljubav prema 
Bogu su bili mali. 

Čovjek vidje da mnogi od ljudi koji su boravili na 
prvoj hridini budu brzo odbačeni od hridine i padnu pod 
zamke te reče: Ljubavi moja, što znači da su ovi tako 
brzo odbijeni? 

Odgovor. Pali su u teški, smrtni grijeh i ova hridina ih 
više ne može zadržati. 

Čovjek vidje kako sa više strana mreže izlaze 
ljudi blijedi i sivi kao da su dugo vremena bili mrtvi pod 
zemljom te upita: Ljubavi moja, što znači ovo viđenje? 

Odgovor: To su osobe koje su bile pod mrežom u 
rukama đavla zbog svojih smrtnih grijeha i sada su se 
pokajale. Đavao sada nema nad njima nikakvu vlast i 
mora ih pustiti izići iz mreže. 

Čovjek: Zašto ovi ljudi imaju izgled mrtvaca? 

Odgovor: Njihovo kajanje još nije bilo usavršeno 
ispovijeđu i pokorom. Kada se to dogodi, oni će postati 
kao drugi koji borave na ovoj hridini. 

Čovjek tada vidje da su na ovoj hridini bile brojne 
osobe prijazne i krepke, djevojčice, adolescenti, ljudi, 
svećenici, laici, redovnici, časne sestre i kršćani svih 
vrsta bez izuzetka. Među ovim osobama, mladima i 
prijaznima, bilo je mnogo onih koji su bili krepki i 
radosni, ali koji su padali u mrežu. Tada čovjek upita: 
Što znači da ove osobe trče tako brzo pod mrežu? 

Odgovor Sjeti se usporedbe riba koje su padale 
iz svoga izvorišta s gore i brzo su se raširile posvuda 
svijetom i koliko ih se uhvatilo na zamke koje su im 
usput bile postavljene. Tom usporedbom Bog ukazuje 
na ove mlade koji padaju pod mrežu. To su adolescenti 
koji kada dolaze do doba razbora, trebali bi se usmjeriti 
prema svome izvorištu i iskonu, a ponašaju se kao one 
nerazumne ribe, slijede svoju narav i svojevoljno padaju 
pod mrežu ovog lažnog svijeta koji je neprijatelj ispunio 
perfidnim zamkama. A Božji neprijatelji sve čine kako bi 
ljudi pali u njihove zamke. 

Čovjek: Vidim jako dobro da nitko ne može doći do 
spasenja osim onih koji se odlučna duha udavljuju od tih 
zamki. 

Odgovor: To je uistinu tako. Sada vidiš kako 
adolescenti hotimice idu pod mrežu i sve dublje padaju u 
zamke i tako se nalaze u stanju sve opasnijem i štetnijem 
po njih. I što su više trčali dolje, to će im preko svake 
mjere biti teži izlazak iz mreže. Oni se ponašaju kao 
bezumne životinje i ne razmišljaju, nego ljube samo ono 
što im je sada prisutno. Gledaj sada. 

Čovjek podiže oči i vidje na prvoj hridini mladu 
djevojku od 14 godina. Vodila je na jednom konopcu 
jednog uglednog crkvenog čovjeka, a blizu njemu je išao 
neki poštovani gospodin, pored njega ugledni čovjek i 
neka čašćena žena, svi vezani istim konopcem. Zatim su 
išle dvije žene i one vezane istim konopcem. Djevojka je 
hodila naprijed i pala u mrežu i sve ih povukla sa sobom. 
Čovjek upita: Ljubljeni moj, što sve ovo znači? 

Odgovor. Onaj ugledni gospodin i žena su bili časni 
ljudi i dugo vremena su živjeli u strahu Božjemu bez 
teškoga grijeha. Ona djevojka je njihova najstarija kći 
koja je došla do uporabe razuma i gledala je ispod mreže 
u privlačnost lažne radosti ovoga svijeta. Htjela je i ona 
tamo poći i reče svome ocu i majci da se želi ponašati 
kao druge djevojke njene dobi. Otac i majka su trebali 
odgajati još od djetinjstva svoju kćer usmjeravajući je 
na njeno izvorište i iskon, što nisu činili. Zatim su pošli 
svome ispovjedniku i kazali mu o toj stvari pitajući 
za savjet. On im je dopustio da sve prepuste slučaju s 
nakanom da sačuva prijateljstvo s tim bogatim osobama 
i rekao im je da je sada to uobičajeno te da su i njihovi 
prethodnici tako činili; te ih je uvjeravao daje ponositost 
njihove kćeri bezazlena. Nije mislio da su Lucifer i sve 
njegovo društvo bili protjerani od Boga zbog oholosti. 
To je razlog zašto djevojka ide naprijed a za sobom vuče 
ispovjednika te oca i majku pod mrežu. Druge dvije žene 
su slijedile njihov primjer te su ih slijedile i u padu pod 
mrežu. 


Sada trebaš poći do ruba hridine. 

Čovjek došao tamo i pogledao okolo. Njemu je 
izgledalo daje na kraju svijeta. Pogledao je ispod sebe i 
s puno gorčine i muke kazao: „Ah, Ljubavi moja jedina, 
pomozi mi jer ne mogu ovo podnositi, vidim užasnu i 
prestrašnu nakazu te mi izgleda da će mi srce puknuti 
zbog velike i gorke muke. Pomozi mi jako jer ne mogu 

podnijeti, vidio sam tako užasan i strašan lik da je to 
meni nepodnošljivo. Ova velika nakaza je vezala oko 
sebe veliki lanac, njegova snaga izgleda velika, užasna 
i moćna. Da nije tvoga beskrajnoga milosrđa kojim 
štitiš svijet, nakaza bi odvukla sav ovaj svijet u smrt i 
uništenje. 

Odgovor. Znaj da ti je Bog dao da vidiš strahotu 
grijeha pod tim likom kako bi mogao pisati, jer da si 
morao vidjeti taj lik uistinu kakav jest sam u sebi, i da 
tvoje srce ima snagu tisuću srdaca, odmah bi se slomilo 
kada te ne bi Božja snaga podržavala. 

Čovjek : Ah, Ljubljeni moj, što je taj lik? 

Odgovor : Ova užasna prispodoba je Lucifer, i imao bi 
sigurno snagu da povuče za sobom onim lancem cijeli 
svijet da mu to ne priječe neki dobri ljudi koji žive u ovo 
naše vrijeme. 

Čovjek : Jedini moj Ljubljeni, neka Ti je trajna hvala 
što takvi ljudi još žive zbog kojih opstoji kršćanstvo. 

Odgovor. Trebaš ih još vidjeti, njihov boravak je na 
najvišoj hridini. 

Čovjek : Ljubljeni moj, zar neprijatelj ima još uvijek 
veliku moć nad onima koji borave na najnižoj hridini? 

Odgovor: Dok su bez smrtnoga grijeha u duši 
neprijatelj nema nikakve moći nad njima, osim onoliko 
koliko oni to žele. Ipak on se nada uspjehu kada vidi 
da se još bave ispraznim stvarima svijeta, da su njihove 
misli još višestruke, da su skloni častima i udobnostima 
svijeta. Pa iako ne žele teško sagriješiti, ipak su svojim 

djelima i ponašanjem jako blizu mreže, u velikoj su 
opasnosti, jer neprijatelj neprestano smišlja kako da ih 
uhvati u mrežu i privlači ih udicom koju im baca kako 
ne bi došli na pravi put koji ih vodi njihovu izvorištu i 
iskonu. 

Čovjek : Predragi moj, što je ta udica, kako razmišljaju 
ove osobe o kojima se radi? 

Odgovor. To su bezumni kršćani jer vjeruju da mogu 
istovremeno služiti Bogu i paloj naravi, što je ipak jako 
opasno, žele biti čašćene i ugledne osobe, ne žele teško 
griješiti kako ne bi pali u Pakao. Misle da ih Bog jako 
ljubi jer se smatraju osobama od poštovanja. Njihov 
život i njihova ponašanja im se sviđaju tako da nemaju 
nikakvu težnju prema uzvišenijem životu, žele umrijeti 
u svojoj pravednosti jer ne čine teških grijeha. I ako 
im netko kaže daje njihov život opasan i želi ih podići 
naviše, oni ga ne slijede, nego slijede zlog duha koji ih 
drži udicom njihove pale naravi prema kojoj oni žele 
živjeti. Stavljaju povjerenje u svoju pravednost i izabrali 
su način života koji je po njima najsigurniji, a ipak je 
jako opasan jer oni žive blizu mreže. 

Čovjek : Predragi moj kada ove osobe umru idu li u 
Raj? 

Odgovor. Da ako su na kraju svoga života bili bez 
smrtnoga grijeha? Ali moraju proći neizrecivo teško 
Čistilište za sve užitke bez potrebe koje su uživali u 
svojoj naravi. Da čovjek spoznaje koju muku mora 
trpjeti za najmanji užitak koji je u naravi uživao 
protivno Bogu, radije bi prihvatio da mu se odrubi glava 

i prihvaćao bi tešku smrt svaki dan nego da učini laki 
grijeh protiv Gospodina. 1 ovi ljudi će biti lišeni velikih i 
vječnih nagrada za male i isprazne užitke kojima su bili 
blagonakloni u svojoj naravi. 

Čovjek'. Iznenadilo bi me kad svi ljudi koji ovo budu 
čuli ne bi počeli odricati se svoje pale naravi jer nema ni 
mira ni radosti osim u Bogu samome. 

Odgovor : Nitko ne može imati mir i radost u Duhu 
Svetome osim čovjeka koji se do kraja predao Bogu. A 
da bi ljudi koji borave na ovoj hridini, kao što ti pitaš, 
mogli doći do te radosti, trebaju prije toga naučiti prema 
mudrom savjetu pobijediti svoju narav. 

Ti sada znaš koje osobe borave na najnižoj hridini, 
a sada ti želim pokazati koje osobe borave na drugoj 
hridini i vježbe onih koji gore ostaju. 

24. Druga hridina 10 


10 Na drugoj hridini počinje put rasta. I radi se o prvom stupnju 
duhovnog života, početnicima, opisuje život vjernih duša. U uspo¬ 
redbi sa Zamkom duše sv. Terezije Avilske koja u toj knjizi također 
opisuje put duhovnoga rasta koristeći sliku 7 odaja, stanje duše koje 
bi. Hemik opisuje na prvoj i drugoj hridini odgovara prvim odajama 
„Zamka duše." Prema sv. Tereziji prve odaje sadržavaju opis sta¬ 
nja duše koje žele autentičan kršćanski život, ali su još zaokupljene 
svijetom, ne obaziru se na lake grijehe i sklone su moliti samo za 
svoje vremenite potrebe. Za daljnji rast trebale bi bježati od prigoda 
za grijehe, ozbiljno se odlučiti za Krista i tražiti samoću i prilike da 
prodube svoju vjeru. Stanje ovih duša je sklono grijehu ako već nisu 
u grijehu, milost ih potiče na autentično obraćenje, a imaju prve 
molitvene stupnjeve koji se najčešće očituju u usmenoj molitvi. 

Odgovor. Otvori oči i gledaj iznad sebe. 

Čovjek podiže pogled najbližoj hridini koja je bila 
iznad njega i vidje kako se neka grupa ljudi penje s prve 
hridine na drugu, i kako su dolazili gore, jedan dio njih je 
odmah ponovno padao niže, a drugi dio je ostajao gore. 
Osobe koje su ostajale gore bile su tako svijetle da ih se 
nije moglo gledati. 

Čovjek : Ljubljeni duše moje, što znače ove stvari? 

Odgovor. Svi ljudi koji prelaze od prve na drugu 
hridinu su oni koji su uvidjeli koliko je opasno boraviti 
na prvoj hridini. Osjetili su da trebaju ići dalje, slijedili 
su to nadahnuće, podigli se te su se odlučne i postojane 
duše popeli. 

Čovjek : A što znači da je jedan dio njih ponovno pao 
dolje? 

Odgovor. Ljudi koji borave na drugoj hridini 
prakticiraju puno strože pobožne vježbe od onih koji 
borave ispod. Ali njima taj život nije bio po volji i 
izgledao im je previše ozbiljan i opor. Tako su dopustili 
da ih pobijedi zli duh, sami sebi su govorili: „Ti si 
previše slab, ne možeš ovo podnositi”. Zbog toga su 
padali ponovno na prvu hridinu. 

Čovjek: Ljubavi moja, koji ljudi borave na ovoj drugoj 
hridini? 

Odgovor. Otvori oči i gledaj jer ih ti Sam trebaš 
vidjeti. 

Na ove riječi čovjek se nađe na drugoj hridini i vidje 

da ljudi imaju ponašanje puno prijaznije od onih s prve 
hridine. Ipak bilo ih je puno manje nego na prvoj, a 
hridina je bila jako prostrana i lijepa. 

Čovjek : Moj Ljubljeni tko su ovi? Sviđaju mi se puno 
više nego oni prije. 

Odgovor. To su oni koji pobjeđuju svoju palu narav" i 
okreću se protiv svijeta odlučnim duhom, žele se odreći 
svoje vlastite volje, slijediti nekog Božjeg prijatelja čiji 
je put poznat. Ipak ovi ljudi su još jako daleko od svoga 
iskona i izvorišta, a neprijatelj jako pazi na njih jer se 
boji da mu žele pobjeći, i bacio im je udicu kojom ih drži 
da stoje i ne uspinju se naviše prema svome izvorištu i 
iskonu. 

Čovjek: Preljubljeni moj, a koja je to udica? 

Odgovor: Kada započnu ovaj novi način života i 
žele napredovati u njemu, neprijatelj njima sugerira da 
su odveć krhki i slabi i oni počnu padati u mlakost te 
se ne obaziru na lukavstva đavla koji je blizu njima i 
njihovoj naravi, koji im sugerira da trebaju imati veliko 
pouzdanje u Boga, da su se odrekli svijeta u kojem bi 
mogli uživati još dugi niz godina. Tako ih dovede do 
duhovne oholosti koju oni ne prepoznaju te se smatraju 

11 Da bi se shvatio bit puta duhovnoga rasta, treba dobro shvatiti 
nauk sveca o ljudskoj naravi. Naime bi. Henrik redovito upućuje 
na savladavanje i borbu protiv naravi, a u biti radi se o onom dijelu 
našeg bića koji Biblija naziva starim čovjekom, čovjekom požude i 
egoizma, a ne o ljudskoj naravi kao takvoj koju Bog vodi do punine 
i ostvarenja. Blaženik to jasno izražava u ovoj knjizi u poglavlju 22. 
kada kaže: „Bog ne uništava narav, nego je vodi do savršenstva". 

tako mudrima da im ne treba savjet niičija pomoć. Tako 
se neprijatelj pobrine da budu zadovoljni takvim svojim 
životom i oni u tom stanju žele umrijeti. 

Čovjek: Ljubljeni moj, bili su se povjerili Božjim 
prijateljima. Zašto ih oni ne uče pravom putu? 

Odgovor: Prijatelji Božji jako dobro prepoznaju 
udicu kojom neprijatelj ulovi ove ljude, ali se boje ako s 
njima postupaju previše strogo, da će pasti pod mrežu i 
postati gori negoli su prije bili. Ali ako ostanu postojano 
boraviti na ovoj hridini, puno su draži Bogu od onih koji 
borave na hridini niže od njih jer su uredili svoju narav 
ozbiljnom molitvom puno više nego oni prvi i zbog toga 
su puno bliži svome iskonu i izvorištu od njih. 

Čovjek: Ljubljeni moj, i ovi ljudi će trebati trpjeti 
čistilište nakon svega? 

Odgovor. Da, morat će trpjeti neizmjerno čistilište, 
ipak manje od onih koji borave na prvoj hridini i bit će 
u vječnosti puno više nagrađeni od njih. I kažem ti, tko 
želi doći do svoga izvorišta i iskona, treba se popeti na 
sve hridine koje se dižu na ovoj gori dok ne dođe do vrha 
gore. 

Čovjek: Ah, Ljubljeni moj, vidim Te tako dražesno 
dobroga i vjernoga! Ako čovjek uistinu ima potpuno 
povjerenje u tebe i odlučne duše odluči da se potpuno 
odvoji od stvorenja i samo Tebe uzme za prijatelja svoga 
srca i Tebi se obrati svim svojim snagama, ja vjerujem 
da bi u Tebi pronašao postojanu pomoć tako da bi lako 
savladao sve ove hridine. 

Odgovor. To je istina. Ako netko ima odvažan i hrabar 
duh s postojanom i ustrajnom voljom, Bog bi mu sigurno 
priskočio u pomoć i učinio bi da napreduje. Ali takvih je 
malo u ovo naše vrijeme. 

Čovjek : Smiluj se tome, o moj Ljubljeni! 


25. Treća hridina i vježbe onih koji na njoj borave' 2 

Odgovor. Otvori svoje oči i gledaj iznad sebe. 

Čovjek podiže oči prema hridini i vidje da se neki ljudi 
uspinju na treću hridinu, a jedan dio njih je ponovno 
padao dolje, a neki su ostali postojani. Oni su bili brzi u 
uspinjanju od prve do druge i od druge do treće hridine. 
Tada čovjek upita: Ljubljeni moj, kako se to dogodi da 
oni koji trče tako brzo uspnu se tako visoko? 

Odgovor. To je rijetko i vanredno u ovim vremenima, a 
prije se često događalo da su se neke osobe tako odlučno 
obratile vječnoj Istini da su tako odvažno savladavale 

12 U trećoj etapi duhovnog života opisuje se kategorija duša počet¬ 
nog duhovnoga puta - puta čišćenja - a to su dobre duše. U uspo¬ 
redbi sa Zamkom duše sv. Terezije Avilske stanje duše koje ovdje 
opisuje bi. Hemik odgovara drugim odajama. Prema sv. Tereziji 
druge odaje predstavljaju duše koje već imaju neku odlučnost da 
žive u milosti, trude se oko molitve i ponekad oko mrtvljenja. Pa 
ipak, uz tolike napasti ne žele se potpuno odreći duha ovoga svijeta. 
Stanje ovih duša je označeno borbom, milost ih potiče i vodi prema 
ustrajnosti a razmatranje je molitva koja označava stupanj njihova 
duhovnog života. 

svoju narav i oslobađale se navezanosti na stvorenja, a 
tako su se gorljivo obraćali svome iskonu i izvorištu da 
su sa Božjom pomoći samo u jednom zaletu trčali preko 
svih ovih visokih hridina i dolazili do vrhunca gore. 

Čovjek-. Kaži mi, Ljubavi moja, koje su to osobe koje 
borave na ovoj trećoj hridini? 

Odgovor. Ti sam ih trebaš vidjeti. 

U tom trenutku čovjek se nađe na trećoj hridini i jako 
se obradova jer su mu se ove osobe jako sviđale, puno 
više nego druge koje su boravile na nižim hridinama. 

Čovjek. Kaži mi, moja Ljubavi, koje su ovo drage 
osobe? 

Odgovor. One su puno draže Bogu i dostojnije od svih 
koje niže borave. One prakticiraju stroge vježbe kako bi 
došle u Raj, izbjegle Pakao i malo trpjele u Čistilištu. One 
su se više od prethodnih odrekle briga svijeta. Ipak, iako 
su bolje od prethodnih, još su daleko od svoga iskona i 
izvorišta, a neprijatelj je na njih bacio jednu udicu kojom 
ih drži da ne idu dalje. 

Čovjek. Kaži mi, Ljubavi, koja je to udica? 

Odgovor. Oni se još donekle osvrću i brinu za ovaj 
svijet. Još uvijek za cilj imaju sebe i u svom djelovanju sebi 
prisvajaju sve svoje stroge vježbe sa samodopadnošću. I 
to je velika udica kojom ih neprijatelj zadržava i zbunjuje 
da ne napreduju dalje. 

Čovjek. Kaži mi, Ljubavi moja, i ovi ljudi će morati 
trpjeti Čistilište? 

Odgovor. Ako umru u takvome stanju, morat će trpjeti 
veliko Čistilište, ali ne tako veliko kao oni koji borave na 

prethodnim hridinama. Imat će i veće vječno blaženstvo 
od onih prije jer su se hrabrije mrtvih u svojoj naravi. 


26. Četvrta hridina 13 

Odgovor. Otvori oči i gledaj iznad sebe. 

Čovjek vidje da se neki ljudi s treće hridine uspinju 
na četvrtu hridinu, a kad bi se uspeli, neki su brzo padali 
dolje tako daleko da su završili pod mrežom. Čovjek 
pogleda dolje s gore i vidje kako se neki čovjek uspinjao 

13 Na četvrtoj hridini opisuje se treća kategorija duša početnog du¬ 
hovnoga puta - puta čišćenja - a to su pobožne duše. U usporedbi 
sa Zamkom duše sv. Terezije Avilske stanje duše koje ovdje opisuje 
bi. Hemik odgovara trećim odajama. Prema sv. Tereziji treće odaje 
označuju stanje onih duša koje su već uredile svoj nutarnji i vanjski 
život, ne padaju u svojevoljne ni teške ni lake grijehe. To je stanje 
jednog dosegnutog stupnja prividnog savršenstva kršćanskog živo¬ 
ta. Ali u njima je još prisutno u velikoj dozi duhovno sebeljublje i 
samodopadnost. Za daljnji put treba im više poniznosti i poslušno¬ 
sti. Stanje duša je označeno jednom postojanošću kršćanskog živo¬ 
ta, Božja milost ih vodi u kušnje a molitva većoj otvorenosti prema 
Bogu. To je jedno stanje koje je naglašeno u molitvi sabranosti. U 
jednoj usporedbi opisa paralelizma duhovnog puta sv. Terezije i sv. 
Ivana od Križa, na ovom razvojnom stupnju duhovnog života za 
daljnji duhovni rast duša će trebati odlučno proći tamnu noć sjetila 
u kojoj kao prvu korist za dušu svetac navodi spoznaju sebe i svoje 
bijede. Kako kaže bi. Henrik neprijatelj ove duše na 4 hridinama 
drži po njihovoj samodopadnosti, a ta nutarnja kontemplativna spo¬ 
znaja vlastite bijede koju Bog daruje duši koja prođe tamnu noć 
sjetila će duše, ako ustraju, osloboditi upravo od samodopadnosti po 
potpunom predanju u volju Božju. 

trčeći jako brzo po gori i prođe trčeći prve tri hridine i 
zaustavi se na četvrtoj. 

Čovjek : Ljubljeni moj, što to znači? 

Odgovor. Ljudi koji su odjedanput pali pod mrežu su 
oni koji su se oštrim vježbama i mučnim naporom bili 
uspeli na ovu hridinu i kada su trebali proslijediti svoj 
uspon, dopustili su da ih pobijedi neprijatelj i njihova 
narav tako da su pali nazad pod mrežu. Znaj, ako se ikada 
budu vratili da će to njima biti strašno teško i tvrdo. 

Čovjek : Ljubljeni moj, što znači da je onaj čovjek s 
jednim zaletom trčao te kao daje jednim skokom ispod 
mreže po trima hridinama došao sve do četvrte? 

Odgovor. Ovaj čovjek je pod mrežom bio zahvaćen 
tako jakim pokajanjem koje je bilo tako snažno i veliko da 
kada bi mogao proliti svoju krv iz srca, i to bi rado učinio 
i zbog toga je tako snažno i postojano išao protiv svoje 
naravi oštrim vježbama da je postao kao nepokretan. I 
budući daje Bog vidio da onaj čovjek ima tako jaki duh 
i da se tako odlučno i spremno suprotstavio svojoj paloj 
naravi, snažno ga je pomogao tako da je brzo došao u 
ovo društvo. 

Čovjek: Predragi moj, koji su ovo ljudi koji ovdje 
borave i kakav je njihov život? 

Odgovor. To ćeš odmah vidjeti. 

Čovjek se u tom trenutku nađe na četvrtoj hridini i 
rado je motrio te ljude jer su bili puno dražesniji od svih 
ostalih te reče: Ljubljeni moj, kaži mi koje su pobožne 
vježbe ovih ljudi? 

Odgovor: To su ljudi koji oštro i hrabro pokoravaju 
svoju narav i vježbaju se dan i noć toliko koliko to mogu 
podnijeti. 

Čovjek: Reci mi, Ljubavi moja, jesu li ti ljudi jako 
odabrani? 

Odgovor: Jako su dobri, ali nisu još preodabrani, i još 
su daleko od svoga izvorišta i iskona, ali su puno bliže 
nego svi oni drugi ispod njih. Ali neprijatelj je i njima 
bacio jednu udicu kojom ih drži da ne napreduju i idu 
dalje. 

Čovjek: Ljubavi moja, a što je ta udica? 

Odgovor: Sve ove osobe, navežu se, na svoja djela i 
ponašanje, dive se vlastitom načinu života i ne dopuštaju 
da ih itko u tome poučava. 

Čovjek: Tako dakle, ovim ljudima nedostaje poniznost 
kako to meni izgleda? 

Odgovor: Da, oni bi trebali ostaviti sebeljublje i 
navezanost na sebe. Trebaš znati da nijedan čovjek 
navezan na svoju volju ne može nikad doći do svoga 
izvorišta i iskona. I znaj da Bog jako često kuša ove 
Ljude kako bi vidio žele li se sasvim Bogu predati, ali 
to ništa ne koristi. I kada im Bog vidjeli da im zasja 
svjetlo predanja pred njima tamo se odmah pojavi 
neprijatelj i zbunjuje ih udicom samodopadnosti u svom 
njihovom djelovanju jer ih drži vezane omčom vlastite 
svojevolje s kojom obavljaju sve svoje pobožne vježbe 
i djela. Neprijatelj u to ulaže sav svoj napor i pažnju 
jer dobro zna i prepoznaje da ako se predaju do kraja i 

podlože u poniznosti'onima koji bolje poznaju duhovni 
život i služe kao Božji glasnici, Bog bi im odmah dao 
da uberu plod svojih velikih napora i praksi i privukao 
bi ih visokim i otajstvenim stvarnostima koji su njima 
skrivene i nepoznate. 

Čovjek : O Ljubljeni moj, ovi ljudi mi se jako sviđaju 
jer su tako ljupki i mili za gledati. 

Odgovor. Ma koliko to bilo istinito, ipak lako ih 
zahvati srdžba a jedan dio njih zahvate i drugi nedostatci. 
Iako se čuvaju najbolje što mogu to im se događa, a to 
iz razloga jer nisu još predani i mrtvi samima sebi, i nisu 
se vježbali u istinskome i božanskom predanju. Ipak su 
draži Bogu od svih ljudi koje si do sada vidio. Znaj isto 
tako da ovi ljudi moraju ići drugačijim putem od onoga 
kojim sada hode ako žele doći na pravi put koji vodi do 
izvorišta i iskona. 

Čovjek : Ljubljeni moj, da li ovi ljudi trebaju trpjeti 
u Čistilištu kad su proveli svoje dane u tako velikim i 
strogim pobožnim vježbama? 

Odgovor. Svaki nedostatak predanja, ma kako 
bio mali koji čovjek ponese sa sobom odavde, treba 
nadoknaditi u Čistilištu. A bit će lišeni velike i vječne 
nagrade zbog nedostatka predanja. Znaj, ako se nađu u 
ovakvom stanju, zbog toga će trpjeti veliko Čistilište ali 
ipak manje nego ljudi s prethodnih hridina. 

Čovjek : Ljubljeni moj, da li ovi ljudi kušaju tvoje 
skrivene i posebne milosti koje daješ da nekada kušaju 
tvoji prijatelji? 

Odgovor. Dok u duši imaju ovu manu nedostatka 

predanja, nikada ne kušaju posebnu bliskost i milinu 
koju Bog objavljuje u ovom vremenu svojim posebnim 
duhovnim prijateljima. 

Čovjek : Ljubljeni moj, kad bih mogao moliti, a da Ti to 
ne smeta molio bih da mi pokažeš svoje bliske prijatelje. 

Odgovor. To će se dogoditi, ali trebaš se još uspeti 
puno više, uvijek preko jedne hridine do druge, dok ne 
dođeš do vrha gore gdje ćeš ih vidjeti. Kažem ti isto tako 
da ćeš baciti pogled i u izvorište i iskon. 

Čovjek : Ljubljeni moj, nije to moja nakana. Molim te, 
ako je moguće, da me oslobodiš tog jer nisam dostojan 
jer vidim da sam siromašno stvorenje, neiskusn i 
neprokušan. Zbog toga nisam dostojan. Ipak neka bude 
tvoja, a ne moja volja. 


27. Peta hridina 14 

Odgovor. Otvori sada svoje oči i gledaj iznad sebe. 

14 U petoj etapi duhovnog života počinje dragi dio puta duhovnoga 
rasta put prosvjetljenja a opisuje se prva kategorija duša koja su na 
ovom putu, gorljive duše koje počinju dublje u kontemplativnim 
kušnjama prakticirati krjepost predanja u volju Božju koja je pre¬ 
duvjet za put sjedinjenja. U usporedbi sa Zamkom duše sv. Terezije 
Avilske stanje duše koje ovdje opisuje bi. Hemik odgovara duša¬ 
ma koje idu prema četvrtim odajama ili u usporedbi sa naukom sv. 
Ivana od Križa koje kušaju prve znakove tamne noći sjetila, to jest 
duša više nema slasti u Božjim stvarima, nema više osjećaj ugode i 
miline u molitvi, ne može više meditirati, ali usprkos svega duša ne 
odustaje nego želi i traži Boga. 

Čovjek vidje da se peta hridina uzdiže užasno visoko 
iznad drugih hridina koje je do sada vidio i da se jako 
mali broj osoba uspinjao s nižih hridina i da oni koji su 
pokušavali popeti se s četvrte hridine i uspijevali u tome, 
najveći broj njih je odmah padao naniže, a jako malo bi 
ih ostajalo na petoj hridini. 

Čovjek: Kaži mi, Ljubavi moja, što znači da se tako 
malo ljudi uspne na ovu visoku hridinu i tako ih malo na 
njoj ostaje? 

Odgovor: Ova hridina je jako visoka i tko se želi 
uspeti, to je teško i tvrdo. A kažem ti da samo oni koji su 
dospjeli do ove pete hridine i ostanu postojani, došli su 
do pravoga puta koji vodi do izvorišta i iskona. 

Čovjek: Predragi moj, koji su ovo ljudi koji borave 
ovdje gore? 

Odgovor: Otvori oči i vidi. 

Čovjek se odmah nađe na onoj hridini i s radošću vidje 
da su ti ljudi tako ljupki i ugodni, puno više negoli drugi 
do sada i reče: Predragi moj, koje osobe borave ovdje, 
kakav je njihov život, koje su njihove pobožne vježbe i 
zašto ih je tako malo? 

Odgovor: To su osobe koje su se odrekle svoje volje, 
dali je Bogu i odlučile su da neće nikada ništa činiti 
samovoljno, prema svome sudu, vlastitom djelovanju i 
mišljenju, nego su izabrali nekog Božjeg prijatelja koji 
dobro poznaje put koji je i sam prošao i predali se u 
njegove ruke kao Božjem sredstvu sve do smrti. 

Čovjek: Ljubljeni moj, ovi ljudi mi se puno više 
sviđaju od svih onih ispod i draži su mi, a čini mi se i 
Tebi. 

Odgovor. Tako je, uistinu ovi ljudi su dostojniji i Bogu 
draži jer su došli na pravi put i ako na njemu ostanu, 
Bogu su jako dragi. 

Čovjek'. Ljubljeni moj, jesu li ovi ljudi blizu izvorištu 
i iskonu? 

Odgovor. Ne, još su daleko od izvorišta i iskona 
i trebaju se još puno uspinjati kako bi onamo došli. A 
neprijatelj je primijetio da su na dobrom putu i protivi 
se tome i bacio je jednu udicu kojom ih zadržava da se 
ne uspinju dalje. 

Čovjek. Ljubljeni moj, stoje ta udica? 

Odgovor. To što ne ostaju uvijek postojano boraviti na 
ovoj hridini. 

Čovjek: Kaži mi. Ljubljeni moga srca, jesu li sve ove 
osobe jednake u svome djelovanju? 

Odgovor: Da, a zli duh je uhvatio sve ove osobe 
velikom udicom koja se zove nepostojanost. 

Čovjek: Ljubljeni moj, kakva je to nepostojanost koju 
žive ove duše. 

Odgovor: Radi se o tome da ove osobe kroz neko 
vrijeme se s pete hridine vraćaju na četvrtu i ponovno se 
oslanjaju na svoje načine djelovanja sa samodopadnošću 
na način kako to čine duše koje borave na četvrtoj hridini. 
Tako ove dušu idu gore-dolje između četvrte i pete 
hridine, nemaju postojanost boravka na petoj hridini. 

Čovjek: Što znači da nemaju postojanost? 

Odgovor: To znači da njihova samovolja nije potpuno 
umrtvljena. Ipak ovi ljudi su puno draži Bogu od onih 
koji borave na nižim hridinama, jer Bog jako ljubi te 

ljude koji su se oslobodili svoje volje, iako oni u tome 
nisu uvijek postojani, ali najveći dio vremena ostaju na 
putu predanja. 

Čovjek : Ljubljeni moj, kada ovi ljudi umru, trebaju li 
i oni trpjeti Čistilište? 

Odgovor. Da, ako se u trenutku smrti nađu u stanju 
te nepostojanosti, trebaju trpjeti Čistilište, ipak manje 
od onih koji borave ispod njih i imat će veće vječno 
blaženstvo od njih. 

Čovjek: Ah, Ljubljeni, kako treba biti čist kako bi se 
do Tebe došlo! I to je uistinu pravedno! 


28. Šesta hridina i pobožne vježbe onih koji na njoj 
borave 15 

Odgovor. Otvori sada svoje oči i gledaj iznad sebe. 

15 Djelomično u petoj i u šestoj etapi duhovnog života duša nastav¬ 
lja put duhovnoga rasta, put prosvjetljenja, a opisuju se savršene 
duše u smislu da su se ukorijenile u prakticiranju kijeposti predanja 
i sjedinjenja s voljom Božjom. U usporedbi sa Zamkom duše sv. 
Terezije Avilske stanje duše koje ovdje opisuje bi. Hemik odgovara 
četvrtim odajama. Prema sv. Tereziji četvrte odaje označuju stanje 
onih duša koje su već kušale prva mistična iskustva, ali imaju i dalj¬ 
nje velike nutarnje borbe za potpunu nutarnju slobodu za Krista. 
U duši će kušati milost Božje velikodušnosti i besplatnosti dara. 
Milost ih vodi prema jednoj nutarnjoj širini i slobodi duha. Molitva 
mira i smirenosti je temelj njihovog druženja i sjedinjenja s Bogom. 
Duhovni plodovi u duši još nisu postojani te duša mora bježati od 
duha svijeta i od giješnih prigoda da bi se postojano ukorijenila u 
Bogu. 

Čovjek podiže oči i vidje da se šesta hridina uzdiže 
jako, jako visoko iznad drugih hridina te da se jako mali 
broj osoba uspinje sa pete na šestu hridinu. Čim bi se 
uspjeli popeti, odmah bi pali naniže i izgledalo mu je da 
su udarali glavom. Izgledalo mu je da od sto osoba koje 
su se uspele na šestu hridinu jedva jedna ostaje na ovoj 
hridini. 

Čovjek: Ljubljeni moj, a što to znači? 

Odgovor. Otvori oči i gledaj. 

Na te riječi čovjek se nađe na šestoj hridini i vidje oko 
sebe jako dražesne ljude privlačnog izgleda ljepše od 
svih koje je do sada vidio na nižim hridinama; a sama 
hridina je bila jako prostrana i lijepa. Ali bilo je jako 
malo ljudi koji su tu boravili i ma kako ih malo bilo, bili 
su prekrasni i ljupki za vidjeti. 

Čovjek: Ljubljeni moj, kako mi se sviđaju u nutrini 
preko svake mjere ovi ljudi! Koje su to osobe? Sviđaju 
mi se puno više od svih koje sam prije vidio. 

Odgovor. Sviđaju se također i Bogu. To su ljudi Bogu 
jako dragi. 

Čovjek: Tko su ovi ljudi? 

Odgovor. To su ljudi koji se predaju Bogu i Božjim 
prijateljima kao Njegovim glasnicima. Odrekli su se 
svoje vlastite volje i žele u tome ustrajati do smrti. 

Čovjek: Predragi moj, jesu li ovi ljudi došli do svoga 
izvorišta i iskona? 

Odgovor: Trebaš znati da su još daleko od izvorišta 
i iskona i trebaju se još puno uspinjati naviše ako žele 

onamo doći. 

Čovjek : Ljubljeni moj, a što to znači? 

Odgovor. Neprijatelj je u njih bacio veliku udicu da 
ne bi išli dalje i boji se jer vidi da su ovi ljudi na dobrom 
i pravom putu. Oni su bliže svome izvorištu i iskonu od 
svih onih koje si do sada vidio. 

Čovjek : Ljubljeni moj, što je ta udica kojom ih je 
uhvatio? 

Odgovor. Radi se o tome da bi čovjek htio kušati nešto 
od utjeha i spoznaja Boga koje imaju drugi ljudi. Iako 
to nije ništa loše samo po sebi, ipak ne vodi najbližem 
putu koji vodi do izvorišta i iskona, jer ta želja ima u 
sebi skrivenu manu da se želi uspoređivati s drugima i 
ne dopušta Bogu da čini što želi, gdje želi i s kim želi. 
Ovi ljudi to dobro prepoznaju, ali ipak idu za šapatima 
neprijatelja. 

Čovjek : Ljublj eni moj, j esu li ovi ljupki ljudi oslobođeni 
od Čistilišta nakon smrti? 

Odgovor. Ako budu nađeni u ovoj mani, morat će 
trpjeti veliko Čistilište, ipak ne tako veliko kao oni koji 
borave ispod njih. Njihovo vječno blaženstvo će biti 
puno veće. 

Čovjek : Otkud to da ovi dragi ljudi ne napreduju? 

Odgovor To zavisi od toga što nisu potpuno iskorijenili 
skrivena traženja naravi i njene lukave prepredene želje 
da budu privilegirani. Njima je jako teško prepoznati to 
i osloboditi se toga. 

29. Sedma hridina i pobožne vježbe onih koji na 
njoj borave 16 

Odgovor: Otvori sada svoje oči i gledaj iznad sebe. 

Čovjek podiže oči i vidje da je ova sedma hridina 
mnogo viša od šeste, vidje jako mali broj osoba koje 
uspinju sa šeste na sedmu hridinu. Čim bi se uspeli, 
odmah bi pali naniže i jako mali broj njih ostaje na ovoj 
hridini. 

Čovjek: Ljubljeni moj, a što to znači? Koje su ovo 
osobe? 

Odgovor: Vidjet ćeš. 

Čovjek se odmah nađe na sedmoj hridini koja je bila 
puno ljepša od svih ostalih koje je do sada vidio. A na 
ovoj hridini je bilo puno manje osoba nego na bilo kojoj 
drugoj koju je vidio. Ali ako ih je bilo manje, bili su puno 
ljepši i sjajniji od svih koje je do sada vidio. 

16 U sedmoj etapi duhovnog života duša nastavlja put duhovnoga 
rasta koji postaje put sjedinjenja. Nastavlja opisivati savršene duše. 
U usporedbi sa Zamkom duše sv. Terezije Avilske stanje duše koje 
ovdje opisuje bi. Hemik odgovara petim odajama. Prema sv. Terezi- 
ji pete odaje predstavljaju stanje duša koje već žive mistični život u 
pravom smislu riječi. Kušaju jednu nutarnju obnovu i novost života 
u Kristu. U molitvi sjedinjenja koja je nadnaravna ulivena kontem¬ 
placija i koju Bog daruje kada i kako hoće iako se duša sa svoje 
strane treba za nju pripravljati. Istinski znakovi ovoga sjedinjenja 
s Bogom, koje još nije potpuno, jesu sigurnost o Božjoj prisutnosti 
uz nutarnja i vanjska progonstva i patnje koje stavljaju na kušnju 
ljubav prema Bogu. Dušama na ovom stupnju duhovnog života je 
potrebna jedna autentična vjernost i dokazana odlučnost. 

Čovjek : Ljubljeni moj, kakvi su ovi ljudi? 

Odgovor. To su ljudi koji su se potpuno predali Bogu 
i žele u tome ustrajati do smrti. I sve njihovo nastojanje 
sastoji se u tome da podlože koliko više mogu svoju 
narav razumu, da budu uistinu zadovoljni svime što Bog 
želi od njih bilo u nutrini bili izvana. Radi se o lijepim 
djelima ljubavi prema drugima naizvan i o nutarnjoj 
sabranosti kojoj teže prema Božjoj volji koju jako žele 
vršiti. A razlog zašto tako sjaje na poseban načinje taj što 
im je Bog udijelio posebno obilje milosti prosvjetljenja. 
Zbog toga više sjaje od onih koji su ispod. 

Čovjek: Ljubljeni moj, jesu li ovi ljudi došli do svoga 
izvorišta i iskona? 

Odgovor: Ne, trebaju se još uspeti na puno veće 
visine. 

Čovjek: Zašto se događa to da tako malo ljudi boravi 
u svom izvorištu i iskonu? 

Odgovor: Ti trebaš sve to još vidjeti. 

Čovjek: A što priječi u tome ove ljude? 

Odgovor: Neprijatelj je u njih bacio veliku kukicu 
kojom ih drži da se ne mogu uspinjati naviše. 

Čovjek:. Što to znači daje ovim ljudima bacio kukicu 
dok je drugima bacao udicu? 

Odgovor: Neprijatelj se jako boji da će mu ovi ljudi 
pobjeći prema svome izvorištu i iskonu. 

Čovjek: A što je kukica kojom ih drži? 

Odgovor: Radi se o tome da su ovi ljudi primili od 
Boga velike milosti i svjetla te u njima nekad skriveno 

uživaju u svojoj naravi na puno načina i ne osvrću se 
do kraja na to. Služe se velikim milostima za uživanje u 
svojoj naravi i ne prepoznaju kako su za to odgovorni, a 
to bi trebali dobro primjećivati. A neprijatelj to sugerira 
i to dobro zapazi jer je on jako okretan i spretan. A kada 
ovi ne primaju od Boga žuđenu utjehu, pričešćuju se da 
bi kušali utjehu, a to nije savršenije. Vidjet ćeš druge 
osobe koje su potpuno umrle same sebi u ovome. Ali 
osobe koje borave na sedmoj hridini uživaju u ovoj slasti 
i drugim užitcima jako potajno i skriveno u svojoj naravi. 
Pa iako ti ovo izgleda mala zapreka, ipak će morati 
trpjeti veliko Čistilište iako puno manje od onih koji 
borave ispod, ali će biti nagrađeni vječnom nagradom 
puno većom od drugih. 

30. Osma hridina 17 


Odgovor. Otvori sada svoje oči i gledaj iznad sebe. 

Čovjek podiže oči i vidje osmu hridinu koja je bila 
neusporedivo viša od svih drugih. Jako mali broj osoba 
se onamo uspinjao. Čim bi se uspeli, najviše njih bi brzo 
pali naniže, a jako mali broj je ostajao na ovoj hridini. 

Čovjek : Ljubljeni moj, koji su ovo ljudi i koje su 
njihove pobožne vježbe? 

Odgovor. Vidjet ćeš. 

Čovjek se odmah nađe na osmoj hridini i vidje da 

17 BI. Henrik na osinoj etapi duhovnog života opisuje daljnji put 
sjedinjenja herojske duše. U usporedbi sa Zamkom duše sv. Terezije 
Avilske stanje duše koje ovdje opisuje bi. Hemik odgovara šestim 
odajama. Prema sv. Tereziji šeste odaje predstavljaju stanje u kojem 
duša prolazi najviša nutarnja čišćenja, a među mistične milosti koje 
Bog udjeljuje duši na posve nadnaravan način spadaju nutarnje lo- 
kucije, ekstaze i viđenja... Duša proživljava jednu veliku gorljivost 
za spasenje ljudi i ima apostolatski duhovni naboj te spremnost da 
napusti samoću za rad na širenju kraljevstva Božjeg. Da bi se us¬ 
pela do najviših stupnjeva mističnog života, potrebno je motrenje 
Kristova čovještva. U ovim odajama duša proživljava duhovne za¬ 
ruke, tj. Kristovo obećanje da će se jednoga dana s njom sjediniti. 
Nutarnji život milosti duši otkriva čudesna Božja djela u tipično 
mističnoj molitvi sjedinjenja. 

U jednoj usporedbi opisa paralelizma duhovnog puta sv. Terezije 
i sv. Ivana od Križa na ovom razvojnom stupnju duhovnog života 
duša prolazi tamnu noć duha da bi dospjela na sljedeći i najviši stu¬ 
panj duhovnog i mističnog života na zemlji, to jest došla do vrhun¬ 
ca mističnog sjedinjenja s Bogom na zemlji, duhovnim brakom. 

su ovi ljudi bili profinjeniji, svjetliji i ljepši od svih 
drugih koje je vidio na nižim hridinama. Čovjek se jako 
obradovao stoje to vidio te reče: „Ljubljeni moj, koje su 
ovo osobe?“ 

Odgovor. To su osobe koje su jako drage Bogu, tako 
da su sve druge nadišli i predali su se Bogu da radi s 
njima sve što želi u vremenu i vječnosti. 

Čovjek : Ljubljeni moj, da barem ima puno ovakvih 
ljudi! 

Odgovor. A kako bi ih moglo biti puno? Ti vidiš daje 
jako malo onih koji se radi Boga žele odreći vremenitih 
i prolaznih stvari, ostaviti se toga i uistinu se odreći sebe 
na čast svome Bogu. Kako bi trebali ljudi doći do točke 
da se znaju potpuno predati i odreći se svega za ono što 
je vječno, beskrajno i neizrecivo! 

Čovjek: Ljubljeni moj kada Ti kažeš da se treba 
potpuno odreći vremenitih stvari ljudi shvaćaju da 
se svega trebaju lišiti, svih vremenitih dobara i to ih 
prestraši. 

Odgovor. To se treba dogoditi. Tko želi doći među 
ljude na ovu osmu hridinu treba se osloboditi svih svojih 
dobara koji ga mogu priječiti na putu k Bogu ili ih treba 
posjedovati a da se u njih nikako ne uzda, i da ih cijeni 
tako da mu budu više na duhovnu korist, a ne da budu 
zapreka na putu prema Bogu. Oni koji ih tako posjeduju 
mogu ih zadržati, to jest na način da ih ne ljube i ne 
posjeduju sebe, nego im cilj treba biti Božja čast. Bog 
im dopušta da ih posjeduju ali samo za vlastite skromne 
potrebe, nego da dijele drugima jer sve pripada Bogu 
Stvoritelju. 



Čovjek: Ljubljeni moj, jako sam zadovoljan i mislim 
da su ovi ljudi došli do svoga izvorišta i iskona. 

Odgovor: Ne, ne još, ali su puno bliži izvorištu i iskonu 
od onih koje si do sada vidio. Ovi ljudi su dobili veće 
milosti i svjetla od svih drugih, Bog je njima pokazao 
velike čudesne stvari iako sve u slikama i likovima. 

Čovjek: Što je iznad slika i oblika? 

Odgovor: Ovim ljudima je ponekada dopušten kratki 
pogled u izvorište i iskon i oni to ne mogu prevesti u 
slike niti objasniti i izreći riječima. 

Čovjek: Ljubljeni moj, vjerujem da će ovi ljudi biti 
oslobođeni Čistilišta. 

Odgovor: Ne, oni će morati ići u Čistilište. 

Čovjek: Koji je razlog tome, zašto im je tako teško 
doći u svoje izvorište i iskon? 

Odgovor: Neprijatelj je na njih bacio dvije velike 
kukice i drži ih sa obadvije strane kako mu ne bi 
pobjegli. 

Čovjek: Koje su to dvije kukice? 

Odgovor: Budući da su ovi ljudi kratko motrili 
svoje izvorište i iskon, uhvati ih želja da više vremena 
tamo borave, i to nije najsavršenija stvar jer još imaju 
prikrivenu volju da to motre. Ta želja je skrivena da je 
oni sami ne poznaju i nisu je do kraja iskorijenili. 

Čovjek: A što je druga kukica? 

Odgovor: Znaj daje Bog vodio ove ljude po čudesnim, 
divnim i vanrednim putovima, pokazao im neredovite i 
neuobičajene divne stvari i sve to koristeći se slikama, 

ali ovi ljudi su to sebi pripisali na način jako skrovit i 
potajan tako da to ni oni sami ne raspoznaju. Ali Bog to 
spoznaje i ne usuđuje se oduzeti im ove duhovne milosti, 
i treba im oprostiti jer dobro poznaje njihovo potajno dno 
koje je skriveno u naravi koje oni sami ne spoznaju. Ovo 
je druga kukica kojom neprijatelj drži ove ljude dalje od 
svoga izvorišta i iskona. 

Čovjek : Ljubljeni moj, kakve moraju biti ove osobe da 
bi izbjegle ove dvije kukice? 

Odgovor. Moraju uistinu umrijeti sebi i biti predani 
do kraja, do kraja umrtviti svoju narav, trebaju 
prosvijetljenim razlučivanjem do dna spoznavati putove 
naravi, u protivnom neće nikad doći bliže svome izvorištu 
i iskonu. 

Čovjek : Žao mije što će ovi dragi ljudi biti primorani 
zbog toga ići u Čistilište! 

Odgovor. Da kojom srećom ima puno ovakvih ljudi, 
stvari bi u kršćanstvu išle puno bolje od toga kako sada 
idu. Znaj daje njihovo čistilište puno manje od svih koji 
borave na nižim hridinama a njihovo vječno blaženstvo 
će biti puno veće. 

31. Deveta hridina i pobožne vježbe onih koji na 
njoj borave 18 


Odgovor : Otvori sada svoje oči i gledaj iznad sebe s 
radošću. 

Čovjek podiže oči i vidje devetu hridinu koja je bila 
nevjerojatno velika i visoka tako da mu je izgledalo da 
jedva može gledati gore jer dopire vrhovima do neba. 
I vidje da se jako malo ljudi uspinje sa osme na devetu 
hridinu, a od onih koji su se uspeli veći dio njih bi padao 
dolje naniže tako da je jako malo njih ostajalo, jedva 
dvojica, ili trojica, a oni koji su padali s ove hridine 
izgledali su kao da smrtno padaju. 

Čovjek-. Ah Ljubljeni moj, što znači ovo ljuljanje i 
padanje te da tako malo njih ovdje ostaje? 


18 Na devetoj hridini su opisana stanja duša koje su došle do vrhun¬ 
ca duhovnog i mističnog života na zemlji. U usporedbi sa Zamkom 
duše sv. Tereztje Aarilske stanje duše koje ovdje opisuje bi. Hemik 
odgovara sedmim odajama. Prema sv. Tereziji sedme odaje pred¬ 
stavljaju vrhunac duhovnoga i mističnoga života na zemlji u kojima 
duša proživljava stanje duhovnoga braka, stanje trajnoga sjedinjenja 
s Kristom u proživljenom sjedinjenju s Trojstvom. Iz tog stanja pro¬ 
izlazi jedan veliki nepomućeni nutarnji duhovni mir usprkos svih 
vanjskih i nutarnjih poteškoća i progonstava. Duša istovremeno 
ostaje i aktivna i kontemplativna. Kontemplacija na ovom stupnju 
nije samo subjektivna, nego čini da duša zaboravlja na sebe i pot¬ 
puno slobodna od svega u nutrini i vani u ljubavi se daruje Kristu 
i Crkvi. 

Odgovor. To da je naporno i teško uspeti se! A jako 
malo ljudi se usudi založiti se do kraja sve do smrti i 
zbog toga ih se tako malo uspinje gore. Kada ovi vide 
na koji način moraju odreći se od svega, oni koji žive na 
devetoj hridini preplaše se i smrtno padaju. 

Čovjek: Ah, Predragi moj, to me do dna srca potiče na 
sažalijevanje! 

Odgovor: Sada gledaj iznad sebe s radošću. 

I odmah se čovjek nađe na ovoj previsokoj i širokoj 
hridini. Izgledalo mu je da sve druge hridine skupa koje 
je prije vidio nisu tako visoke, velike i široke niti lijepe 
kao ova sama. Ali na njoj je bilo jako malo stanovnika. 
Pa ipak više se radovao vidjevši njih nego sve one prije. 

Čovjek: Zašto je ova hridina tako široka i lijepa pa 
ipak na njoj boravi tako mali broj ljudi? 

Odgovor: Bog nije odredio ovu hridinu da na njoj 
boravi tako mali broj ljudi. Znaj da ovdje gore postoje 
vrata koja vode do izvorišta i iskona iz kojega su proizišla 
sva stvorenja na nebu i na zemlji. 

Čovjek: Što znači to da ovi ljudi naizvan izgledaju 
tako nježni i suhonjavi, dok su u nutrini tako svijetli kao 
ljupki anđeli? 

Odgovor: Ne treba se čuditi što su postali tako 
nepokretni zbog uzvišenog uspona preko svih ovih 
hridina. Znaj da u njima nije ostala niti kap krvi, ni 
koštane srži koje nisu potpuno usahle i istrošene. Zbog 
toga su tako nepokretni. 

Čovjek: Ljubljeni moj, kako su se onda mogli tjelesno 
sačuvati na životu? 

Odgovor. Čistu krv i koštanu srž im daruje Onaj za 
kojega su oni istrošili svoju naravnu krv i koštanu srž. 
I u tebi samome zbog toga su umrle i usahle sve tvoje 
koštane srži i tvoja krv . 19 

Čovjek : Predragi moj, o tome ja ništa ne znam. 

Odgovor. Istina, jer si to zaboravio a to je u tebi učinila 
prevelika ljubav koja se prelijeva i raste u tebi. 

Čovjek : Zašto ovi ljudi u nutrini odsjajavaju kao 
svijetli anđeli? 

Odgovor. Bog je sačuvao za njih ljubav bez mjere tako 
da to ne može a da ne sjaji i naizvan. Ali oni to ne znaju i 
ne žele znati. I ma kako malo bilo ovih ljudi, Bog na njih 
oslanja kršćanstvo i kada ih ne bi bilo, Bog bi dopustio 
da kršćanstvo propadne, dao bi odmah vlast Luciferu da 
pod mrežu stavi cijeli svijet. 

Čovjek : Malo je ovih ljudi, ali Predragi moj, nije li ih 
prije bilo više nego sada? 

Odgovor. Znaj da samo malo godina unatrag bilo je 
puno više ovakvih ljudi nego sada. 

Čovjek : Ljubljeni moj, izgleda mi daje bilo potrebno 
da si ih Ti ostavio kao pomoć kršćanstvu! 

Odgovor. Bog nije želio da ovi njemu dragi ljudi 
borave i žive među lažnim kršćanima koji žive protivno 
svakoj kršćanskoj zapovijedi. 

19 Glas se sada obraća izravno bi. Henriku koji je sam došao 
do vrhunca mističnog života na zemlji. 

Čovjek: Predragi moj, kakav je život ovih ljudi i znaju 
li da su blizu svome izvorištu i iskonu? 

Odgovor. Ne znaju to sa svom sigurnošću, ali im je 
ponekad dopušten kratki pogled u izvorište i iskon iz 
kojega dobro primjećuju da je zasjao Netko drugi pred 
njihovim očima, Bog. Ali oni su tako potpuno i čisto 
predani Bogu u vjeri da kada njima Bog udijeli neku 
slatku utjehu, prepadnu se više nego kad im je ne da 
jer ne žele drugo nego u vjeri nasljedovati lik Krista .- 0 
Oni ne ljube niti za cilj imaju bilo kakvu utjehu niti je 
žele. Tako su se jednostavno i čisto okrenuli vjeri da ne 
traže niti žele bilo kakvu stvar. A tako su ponizni da se 
smatraju nedostojnima svih otajstvenih i utješnih Božjih 
darova te ih niti ne žele. 

Čovjek: Ljubljeni moj, a žele li ovi ljudi bilo što? 

Odgovor: Nemaju nikakvu želju osim da Bog bude 
čašćen, ništa drugo. Potpuno su se predali Bogu tako da 
se njima duboko sviđa sve ono što On čini s njima i sa 
svim stvarima. Ako im udijeli neki dar, to prihvaćaju, 
ako im ga oduzme, i to jednako prihvaćaju te su tako 
u svemu potpuno slobodni i nenavezani . 21 Radije 
izbjegavaju ugodne nego gorke stvari jer ljube križ. 


20 U preobraženom sjedinjenju duša se suobličuje Kristu Ras¬ 
petome. 

21 Ako se dobro promotri nauk bi. Henrika o putu duhovno¬ 
ga rasta, hod preko hridina se u biti sažima u postupnost sve 
većeg predanja duše u volju Božju, oslobađanja od samovolje 
i navezanosti na išta što priječi dušu da u potpunoj slobodi 
čistom ljubavlju odgovori na Božju ljubav. 

Čovjek : Ljubljeni moj, boje li se ovi ljudi bilo čega? 

Odgovor. Ne, ne boje se ni pakla, ni čistilišta, ni 
đavla, ni smrti, ni života. Iz njih je isčeznuo svaki strah, 
njima samo izgleda da ne nasljeduju lik Kristov kako bi 
to htjeli i zato se osjećaju odgovornima. Tako su ponizni 
da preziru sami sebe i sva svoja djela i ne usuđuju se 
usporediti ni s kime ni u vremenu ni u vječnosti. U Bogu 
ljube sve ljude i nježno ljube one koji Boga ljube. Do 
kraja su umrli svijetu, umrli su sami sebi u svim svojim 
umnim djelima koja nikada nisu posvojili kao svoje 
vlasništvo i na svaki način oni su takvi da ljube Boga i 
Njega imaju za cilj u svim svojim djelima i propustima. 
Nisu sebeljubivi niti sebe imaju za cilj, ne traže svoje 
niti sami sebe ni u vremenu ni u vječnosti. Do kraja su 
se odrekli sami sebe i s time svih stvorenja i svega što 
je ikada bilo stvoreno bilo u vremenu ili vječnosti. Žive 
u neznanju a niti ne žele znati bilo što jer se smatraju 
nedostojnima. 

Znaj da su đavoli napadali ove ljude sa svim napastima 
koje netko može zamisliti, a dio tih napasti je iznad 
ljudskih sjetila. Ipak, ako bi Bog htio ponovno poslati 
im te napasti, nemaju druge želje osim da ih prihvate s 
radošću. Sva stvorenja za njih su križ. Oni ne žele hoditi 
drugim putovima do smrti. Nepoznati su svijetu, ali je 
svijet njima jako dobro poznat. Ovi ljudi koji borave 
na devetoj hridini su uistinu kakvi trebaju biti, istinski 
klanjaoci koji se klanjaju Ocu u duhu i istini. 

Čovjek : Ljubavi moja, bojim se da će oni koji budu 
čitali ovu knjižicu zavrtati glavom, jer se ne treba bacati 
cvijeće pred svinje. 

Odgovor. To povjeri Bogu. Znaj da će ovaj zadnji 
dio knjige o devetoj hridini biti najkorisniji kršćanstvu 
od svega što si napisao u ovoj knjizi. Znaj da je jedan 
od ovih ljudi draži Bogu i više ga prihvaća, dostojniji 
je pred Bogom i korisniji kršćanstvu od tisuća drugih 
koji žive svojim načinom života. Ne treba se čuditi što 
su mnoge stvari izražene slikom u protivnom ne bi se 
znalo o čemu se radi, niti bi se moglo shvatiti. Bog je 
tako veliko dobro da Ga nijedan ljudski razum ne može 
shvatiti. 

Ti se bojiš da se neće moći shvatiti ovaj govor koji 
sam ti naložio da ovdje napišeš. Sada na zemlji ima ljudi, 
iako malo, koji su svojim životom došli do ove točke i 
koji dobro sve ovo shvaćaju. Da sam ti naložio da pišeš 
o devet anđeoskih korova i kako su anđeli stvoreni, to bi 
bio neshvatljiv i stran govor jer ljudski razum to ne bi 
mogao shvatiti ni zamisliti. 

Čovjek: Ljubljeni moj, može li čovjek doći do izvorišta 
i iskona a da ne boravi sa ovim osobama na ovoj devetoj 
hridini? 

Odgovor. Da, to se dogodilo sv. Pavlu, ali je zatim 
morao nositi jedan teški križ do kraja života. Ali ipak 
znaj da ne treba vjerovati neprokušanima i neizvježbanim 
krjepostima, ne manje u ovim vremenima nego prije sto 
godina. Najsigurniji put za čovjeka je da se uspinje preko 

ovih visokih i velikih hridina s postupnim napredovanjem 
u istinskom predanju sve dok ne dođe do devete hridine. 
Samo tako će doći do istinskog mira. 

Čovjek : Ljubljeni moj, kako se bojim da ima mnogo 
ljudi koji su okolo trčali i kružili dugi niz godina, a ipak 
nisu mogli dostići ove spokojne ljude koji borave na 
ovoj hridini! 

Odgovor. A kada se eto vidjelo u ovo vrijeme da ljudi 
imaju veliku želju za sjedinjenjem s Bogom? 

Čovjek: Vjerujem da ipak mnogi ljudi to žele. 

Odgovor: Žele samo ako bi mogli to zadobiti svojim 
umijećem i prema vlastitoj volji! Ali oni ne prihvaćaju 
djela odricanja. Ne žele se odreći svoje samovolje. 

Čovjek: Predragi moj, jesu li ljudi koji borave na 
devetoj hridini oslobođeni čistilišta? 

Odgovor: Da, ako na njoj ostaju do smrti. 

Čovjek: Predragi moj, mogu li ovi ljudi pasti dolje 
ispod? 

Odgovor: Dogodilo se neki puta da su neki ljudi s 
ove devete hridine pali dolje pod mrežu. Uzrok tome 
je bio što im se neprijatelj dodvorio i nametnuo misao 
samodopadnosti kojoj se nisu opirali kako su trebali. 
Zbog istoga grijeha neprijatelj je izbačen iz Raja sa svim 
svojim društvom . 22 

22 I drugi sveci govore o padu duša koje su bile došle do praga 
sjedinjenja pa su pale zbog oholosti. Citiramo sv. Ljudevita Mont- 
forskoga koji uči posvetu Mariji kao povlašteno sredstvo protiv od 
tih najprofinjenijih napasti: „Jer đavli, ti vješti lupeži, hoće da nas 
nenadanim napadajem orobe i oplijene. Dan i noć vrebaju zgodan 

A ovi ljudi kada padnu s devete hridine pod mrežu, 
postaju oni koji nanose najviše štete kršćanstvu a to 
je iz razloga što su primili od Boga najuzvišeniju i 
najprosvjetljujuću milost te lažno izokreću ovo svjetlo 
kako bi kršćanstvo lutalo. Treba od njih bježati više 
nego od paklenih đavli. Trebalo bi da se jednostavni puk 
od njih sačuvati u ovim opasnim vremenima jer kukolj 
počinje lako rasti. 


čas za taj posao. Neprestano oblijeću da nas prožderu (usp. lPt 5,8) 
i da nam u tren, jednim grijehom, otmu sve milosti i darove što 
smo ih god mogli dobiti tijekom godina. Njihova zloća, njihovo 
iskustvo, njihove zasjede i njihov broj trebaju nam utjerati u kosti 
silan strah od tolike nesreće, kad znademo da su neke osobe, punije 
milosti, bogatije krjepostima, utvrđenije iskustvom i veće svetosti, 
bile iznenađene i nesretno orobljene i oplijenjene. Ah, koliko se vi¬ 
djelo libanonskih cedara i zvijezda na nebu kako bijedno padaju i 
gube svu svoju visinu i sav svoj sjaj u jedan tren! Odakle ta čudna 
promjena? Nije, zaista, od nedostatka milosti, jer ona nikome ne 
uzmanjkava, nego od nedostatka poniznosti. Te su se osobe držale 
jačima i sposobnijima nego su bile; smatrale su se kadrima sačuvati 
svoje blago; pouzdavale su se u se i oslonile se na sebe. Držale su 
svoju kuću dosta sigurnom i svoje kovčege dosta jakima da mogu 
sačuvati dragocjeno blago milosti. Zbog toga neosjetljivoga osla¬ 
njanja na svoje sile (premda im se činilo da se oslanjaju samo na 
Božju milost) dopustio je prepravedni Gospodin da budu orobljene 
prepustivši ih samima sebi. Jao! Da su bile upoznale divnu pobož- 
nost, koju ću prikazati poslije, bile bi povjerile svoje blago moćnoj 
i vjernoj Djevici, a ona bi im ga bila sačuvala kao svoje vlasništvo; 
dapače to bi čuvanje smatrala svojom strogom dužnošću 11 . (Raspra¬ 
va o pravoj pobožnosti prema bi. Djevici Mariji br. 88) 


95 




Dok je duša u tijelu, čovjek nikada ne dopire tako 
visoko niti u dubinu svoga izvorišta i iskona da se 
neprijatelj ne bi mogao uz njega lijepiti kako bi ga 
povukao u nizine. To se pokazalo na primjeru Krista 
kojega je sam đavao napastovao. 

Čovjek : Ljubljeni moj, koliko su dragi ovi ljudi koji su 
se uspeli na ovu hridinu? 

Odgovor. Bog tako beskrajno ljubi ove ljude da kada 
bi se dogodilo da jedan od njih moli Boga za neku stvar, 
a istovremeno svi drugi kršćani skupa mole suprotno toj 
stvari, Bog bi radije uslišao ovog jednog čovjeka nego 
sve kršćane koji mole suprotno od njega. 

Čovjek: Ljubljeni moj, kako me vanredno raduje 
pogled na ove ljude! A koja radost i užitak će biti gledati 
ih bez posredovanja! 

Odgovor. Kada bi bilo moguće da neki čovjek 
posjeduje razum, kijepost i moć svih anđela i ljudi, ne 
bi mogao uhvatiti ni najmanju radost koju Bog ima sa 
svojim prijateljima u vječnosti. 

Čovjek : Predragi moj, želio bih još reći da bi bilo jako 
potrebno da ima puno ljudi koji borave ovdje gore da 
mole za kršćanstvo. 

Odgovor. To da ih je malo jednoga će se dana dobro 
vidjeti u kršćanstvu! 

Čovjek. Ljubljeni moj, imam povjerenja da dok živi 
samo jedan od tih ljudi, Ti ćeš biti milosrdan prema 
kršćanstvu njemu za ljubav. 


96 



Odgovor. Znaj da kada Bog više ne bude htio podnositi 
l judski zlobu jer je protivna njegovoj pravednosti, on će 
oduzeti ovim ljudima svu njihovu snagu i moć da mole 
za kršćanstvo. 

Čovjek: Ljubljeni moj vjerujem da još nije došlo 
vrijeme kad ćeš dopustiti da svijet bude izgubljen jer mi 
izgleda da boj izabranika još nije završen. 

Odgovor. To je istina, ali ti znaš daje Bog već jedanput 
ostavio svijet da propadne u potopu osim 8 ljudi od kojih 
je kasnije obnovio svijet. Znaj isto tako da Bog jednako 
neće dugo podnositi veliki nered koji vlada sada. 

Čovjek. Ljubljeni moj, sada bih te želio pitati koliko 
vremena puštaš da ljudi borave na ovoj hridini, oni koji 
su istrošili svu svoju krv i koštanu moždinu prije nego 
im dopustiš da motre izvorište i iskon? 

Odgovor: Nekima se to dogodi prije negoli dođu 
ovdje gore, ali njima će nakon toga biti jako teško sve do 
njihove smrti kao što se dogodilo sv. Pavlu. Bog nekima 
dopusti da to motre čim se uspnu ovamo, drugima nakon 
dvije ili tri godine, nekima nakon pet, deset godina. Neke 
ljude Bog ovdje ostavlja u suhoći sve do smrti i kada 
dođu do kraja, udijeli im jedan pogled unutra. Jednom 
dijelu njih izvorište i iskon će biti prikriveno sve dok ne 
izdahnu. To su skrivene stvari i tajne Božje koje nikome 
ne pripadaju spoznati. Bog djeluje na tako različite načine 
s ovim plemenitim ljudima iz razloga što dobro zna što 
svakome priliči, što je dobro i korisno za tu osobu. Vidiš 
sada kako je malo poslušnih ljudi, osim onih koji borave 
na ovoj hridini. 

Čovjek : Ljubljeni moj Ja, nedostojno stvorenje, usudit 
ću moliti Tebe koji sve možeš, iako je to za mene previše, 
ako je moguće da mi daš da boravim među stanovnicima 
devete hridine? Ah, Predragi moga srca, nemoj se srditi 
na mene zbog ove molitve! Ako je moguće, Ti koji sve 
možeš, pomozi mi da postanem sluga ovih dragih ljudi, 
iako ja toga uistinu nisam dostojan. 

Odgovor. Boga se može pobijediti poniznošću. On ju 
je u tebi vidio i ne samo da ti želi udijeliti da boraviš 
sa ovim dragim ljudima, nego ti želi dopustiti da motriš 
izvorište i iskon. 

Čovjek: Ljubljeni moj, meni ovo izgleda nečuven 
govor. Kako ću ja, bijedno stvorenje, doći do toga čega 
sam tako nedostojan? 

32. Kako je Bog prisilio čovjeka da motri u izvorište 
i iskon 

Odgovor: Sada budi poslušan i otvori svoje nutarnje 
oči. I ti trebaš gledati u izvorište i iskon. 

Čovjek se prepade do dna svog srca i duše te reče: 
Ljubljeni moj, oslobodi me od ove velike časti, mene 
siromaška, jer uistinu nisam toga dostojan ni za to 
podoban. Ustrajno te za to molim zbog tvoje dobrote, 
neka bude tvoja volja, ali dopusti mi da te molim suprotno 
jer ta stvar je tako nesrazmjerna sa mnom. 

Odgovor: Pusti po strani ovaj govor jer tako mora 
biti. Ti trebaš pribilježiti sve što se može reći i izraziti 
riječima i što se može shvatiti razumom. 

Čovjek'. Ljubljeni moj, kako to da meni želiš pokazati 
ono što je skriveno tvojim dragim prijateljima i lišavaš 
toga one koji borave tako dugo na ovoj visokoj hridini 
uz tolike stroge pobožne vježbe? Zbog Tebe samoga Te 
molim, poštedi mene nedostojna te divne i velike časti. 

Odgovor: Nisam dužan uslišati ovu molitvu jer tako 
mora biti. Ali znaj da prije svoje smrti trebaš to tvrdo i 
gorko zaslužiti. 

Čovjek: Toga se ne bojim kad si Ti toliko trpio za 
mene siromaška, svoga slugu. Predragi moj, učini sa 
svojim siromašnim i nedostojnim stvorenjem ono što 
želiš u vremenu i vječnosti. Nakon što se čovjek predao 
i prepustio, odmah su mu bila otvorena vrata izvorišta i 
iskona i on pogleda u izvorište koliko traje samo jedan 
trenutak. Kad je ovo motrenje prestalo, bio je tako pun 
radosti i svjetla u svojim dubinama da je odmah bio 
izvan sebe te više nije shvaćao ni dan ni vrijeme. Kad 
se povratio sebi, nutarnja radost i svjetlo su bili tako 
preobilni, neizrecivi i bez mjere veliki da se on u svojoj 
naravi preplaši i pomisli: Gdje sam bio? Koje mi se to 
čudo dogodilo da su moja duša i tijelo tako preobilno 
ispunjeni radošću? I dugo vremena je sjedio razmišljajući. 
Ali što je više razmišljao, to je manje shvaćao što je to 
bilo. 

Mislio je da želi pisati kako mu je bilo zapovjeđeno, 
ali nije mogao niti znao ni reći ni pisati ni najmanju 
stvar koju je vidio u izvorištu i iskonu. On se kasnije 
zanimao kako prepoznati to pod likom slika i oblika, ali 

nije mogao s time izići na kraj, naprotiv, stvar se sve više 
udaljavala. Zatim se trudio razmatrati o tome u svome 
razumu, ali stvar je bila iznad svakog razuma. Tada 
pomisli, da treba više razmišljati o tome kako bi mogao 
razlučiti nešto, ali što je više mislio, manje je razlučivao 
jer je to bilo iznad svakog razlučivanja i iznad svega što 
je ikada shvatio i čuo. Koliko se više trudio, toliko je 
manje znao što je to te reče: „Ljubljeni moga srca, jako 
me iznenađuje što si Ti mislio da trebam vidjeti i opisati 
to, koliko je to moguće izreći riječima. Ja sada ne mogu 
izreći ni jednu riječ, niti doći do toga svojim razumom, 
ne znam niti mogu shvatiti gdje sam bio ili što sam čuo, 
izuzev da sam bio zahvaćen radošću, niti znam kako 
mogu zadržati tu neizrecivu radost a da se ne prelijeva i 
naglo izbija. 23 

Odgovor. Znaj da i najmanja radost koja se kuša u 
Bogu je puno veća od svih radosti ovoga svijeta pa i da 
se sve saberu u jednu. 

Čovjek. Ljubljeni moj, preko svake mjere se čudim što 
mi se srce ne raspukne od prevelike radosti. Usuđujem se 
pitati a Ti me želiš obavijestiti, što je to bilo što sam vidio 
i gdje sam bio? Jer ne mogu niti govoriti niti pisati! 


23 U vrhovnim mističnim iskustvima se redovito koristi izraz 
„neizrecivo" kao način za iskazati nešto od toga iskustva kako 
bi se naglasila veličina doživljaja. Tako i u Svetom pismu 
apostol Pavao poručuje: „Što oko nije vidjelo, što uho nije 
čulo, što čovjeku ne pada na pamet, to je Bog pripravio onima 
koji ga ljube" (1 Kor 2,9) 

Odgovor: Znaj da si motrio izvorište i iskon. Dakle, 
nemoj se čuditi što ne možeš ni shvatiti ni uhvatiti to, 
znaj da kada bi bilo moguće da neki čovjek ima razum 
i inteligenciju svih ljudi koji su ikada bili na zemlji, on 
ne bi mogao svojom snagom shvatiti ni najmanju stvar 
koju si ti vidio. Zbog toga nemoj to previše srcu uzimati 
jer je to bilo iznad svakog razuma i ljudskog uma. I 
kad si vidio onu stvarnost, sva stvorenja su uzmakla, a 
Stvoritelj ti je bio dan za Zaručnika. Ti si bio u onoj školi 
dostojnoj poštovanja gdje je učitelj Duh Sveti. A kad 
je tvoja duša došla u tu visoku školu, vidjela ju je svu 
ispunjenu pismom bogatim svjetlom i razlučivanjem, 
i vidjevši to neizrecivo se obradovala i u nutrini bila 
dirnuta do te mjere da je izišla iz sebe od radosti među 
ta pisma i okretala se okolo dok nije bila ispunjena 
istinskim svjetlom i zadobila istinsko razlučivanje. I u toj 
uzvišenoj božanskoj školi Najviši Učitelj uli u tvoju dušu 
preobilnu ljubav koja pade u tvog nutarnjeg čovjeka. 

Čovjek: Ljubljeni moj, moram Ti reći da čim sam došao 
do izvorišta i iskona, kušao sam u svojoj duši neizrecivu 
i divnu ljubav tako da bih rado trpio sve muke koje trpe 
duše u Čistilištu, da njih oslobodim jer sam se toliko nad 
njima sažalio. I kušao sam tako veliku ljubav, iako je ona 
nadnaravna, da je tvoja Muka tako prožela moje srce a 
tvoja otkupiteljska smrt mi je postala beskrajno draga, 
te sam bio žedan i željan najveće muke i najteže smrti 
koja se može zamisliti za spas drugih. Moja je duša tako 
gorljivo to željela kako bi častila tvoju smrt, moje je biće 

željelo trpjeti za sve giješnike koji su na zemlji i umjesto 
patnji svih ljudi ako je to tvoja volja. 

Odgovor. Znaj da si dobio ovu ljubav i preobilnu 
milost u visokoj i božanskoj školi Duha Svetoga. 

Čovjek : Ljubljeni moj, da sam mogao trpjeti, samo na 
tvoju slavu i čast, svu patnju koju svi ljudi moraju trpjeti, 
to bi za mene bila velika radost. 

Odgovor. Znaj da čovjek ne može imati tako veliku i 
božansku ljubav a da nije na ovom stupnju. 

Čovjek. Kada bi to bila tvoja volja, bio bih spreman 
predati se vječnom paklu Tebi za čast kako bi svi ljudi 
spoznali što si mi dopustio da motrim, meni nedostojnom 
stvorenju po svome beskrajnom milosrđu. 24 

Odgovor. Znaj da kada bi se ljudi koji sada žive htjeli 
hrabro osloboditi svoje volje i muževno se obogatiti na 
ovih devet visokih i velikih hridina, one koji tako žele 
slijediti Boga On bi vodio i pomogao bi im kao što je to 
učinio i sa tobom. 

Čovjek. Ljubljeni moj, ne poznajem ni jednoga 
čovjeka kojemu to ne bih želio iz dna svoga srca kao 
i samome sebi. Čudim se što u sebi pronalazim tako 
veliku i divnu radost! 

Odgovor: Sada se nemoj previše uzdati u ovu veliku 
milost jer kad Bog bude smatrao da je došlo vrijeme, 

24 Paradoksalni govor nošen žarom ljubavi nalazi se i u No¬ 
vom zavjetu kad apostol Pavao govoreći o neprihvaćanju Kri¬ 
sta od strane Izraelaca kaže: „Jer želio bih ja sam biti proklet 
i rastavljen od Krista za svoju braću, za svoju rodbinu po ti¬ 
jelu" (Rim 9,3) 

uistinu će ti je oduzeti i ostaviti te tako siromašna i 
neprosvijetljena kao da ti nikada nisi ništa primio od 
Boga. 

Čovjek: Ljubljeni moj, nemoj se srditi zbog toga što 
ću ti sada reći. Ti si mi postao tako drag u nutrini da mi 
ne možeš sa svom svojom moći učiniti nešto što bi me 
žalostilo, što ja ne bih prihvatio jer sve što možeš učiniti 
mora mi se potpuno sviđati zbog velike ljubavi koju 
imam prema Tebi. Ne bih želio ništa bolje jer je svako 
tvoje djelovanje najuzvišenije. Ili mi daješ ili oduzimaš, 
sve mije preko svake mjere drago. 

Odgovor. Pazi da ti se ne dogodi kao sv. Petru. I on je 
imao odvažnost i sigurnost a kad je došla kušnja, izgubio 
je svu svoju snagu. 

Čovjek : Ljubljeni moj, ja se predajem tvome 
milosrđu. 

Odgovor: Gledaj sada sve one koji su na ovim 
hridinama koji su iznad mreže koja je bačena na cijeli 
svijet. 

Čovjek tada vidje dva čovjeka kako hode ispod mreže, 
jedan je bio lijep i svijetao kao neki anđeo a drugi cm i 
tmuran kao neprijatelj, ali je ipak imao lik čovjeka. 

Čovjek: Ljubljeni moga srca, tko su ovi ljudi? 

Odgovor: Znaj da je čovjek koji hodi ispod mreže 
cm kao neprijatelj onaj koji je i sam boravio na devetoj 
hridini, ali je bio odbačen kao što se to dogodilo i Lucifem 
jer se naslađivao sam sobom, s puno ljudi je razgovarao 
zbog samodopadnosti i htio je biti netko samo za sebe. 

A sada je jedan od najštetnijih ljudi koji mogu živjeti na 
zemlji, jer je njegov nauk lažan i od njega treba bježati 
više nego od zlih duhova. 

Čovjek vidje toliko takvih koji borave pod mrežom 
da mu je bilo jako žao jer su to bili ljudi koji su nanosili 
najviše štete kršćanstvu. 

Čovjek . Kako treba prepoznati ove ljude laži? 

Odgovor : Oni uče jedan lagan i blag put kojemu je 
narav jako sklona, posebno u ovo vrijeme. 

Čovjek: Ljubljeni moj, a tko je čovjek koji tako svijetli 
pod mrežom? 

Odgovor: Znaj da je i ovaj čovjek vidio svoje 
izvorište i iskon i boravio u društvu ovih dragih ljudi, 
a zbog svoga velikoga milosrđa otrčao je ispod mreže 
prema siromašnim giješnicima kako bi obratio nekoga 
i pomogao mu da iziđe iz svojih grijeha. Ovaj čovjek 
vidi jako daleko i spoznaje kako bijedno kršćani leže u 
velikim opasnostima pod mrežom. Zbog toga bi želio 
sam propasti kako bi im pomogao izići iz njihovih 
grijeha jer on dobro poznaje stroge Božje sudove nakon 
ovozemaljskog života. 

Čovjek: Ljubljeni moj, ima li puno svijetlih ljudi u 
kršćanstvu? 

Odgovor: Trebaš znati da ih je jako malo do te mjere 
da bi ti to loše podnio kad bi trebao vidjeti. 

Čovjek: Boje li se ovi ljudi još ičega? 

Odgovor: Da, boje se samo da malo čine za svoga 
Gospodina i svoga Boga, da ne nasljeduju Njegovu sliku 

kao što bi to željeli učiniti. Ma kako malen bio ovaj strah, 
Bog ih ostavlja u tome još neko kratko vrijeme. Na neki 
drugi način ne boje se ni pakla, ni đavla, ni ljudi, ni smrti, 
ni života jer su izgubili svaki strah osim onog malog koji 
trebaju imati u nekim trenutcima sve do smrti. 

Čovjek : Trebaju li ove osobe na devetoj hridini još 
trpjeti? 

Odgovor. Da, trebaju trpjeti i ne žele ništa drugo 
osim istinskog nasljedovanja Kristova lika sve do smrti. 
Najviša patnja koju imaju je shvaćanje kako opasno stoje 
stvari po kršćanstvo te za nj imaju ljubaznu samilost. 
Tako su dobro prosvijetljeni da dobro vide na što su svi 
ljudi navezani i zbog čega ne napreduju prema svome 
izvorištu i iskonu. Kad su ljudi plemeniti i prosvijetljeni 
i vide kako su ljudi isprepleteni sjetilima i navezani na 
svoje vlastite načine djelovanja i druge stvari, jako su 
samilosni prema njima i nose ovaj križ za Kristom sve 
do smrti. 

Čovjek : Ljubljeni moj, jesu li ovi ljudi sigurni u vječni 
život? 

Odgovor. Oni su izišli iz samih sebe i postali sjedinjeni 
s Bogom, jer kako bi se Bog mogao odijeliti od svojih 
prijatelja? Bi li Bog trebao svoje prijatelje predati svome 
neprijatelju? To Njemu ne priliči. Kada ljudi umru iz 
vremena, odmah prelaze u vječni život. Nitko ne može 
utješiti ove plemenite i prosvijetljene ljude osim Boga 
samoga samim sobom. 

Čovjek : Ljubljeni moj, koji je razlog takvog 
neopsluživanja svakog Božjeg zakona među 
kršćanima? 

Odgovor Prije se u svim važnim stvarima utjecalo 
Bogu i njegovim prijateljima. A kad su kršćani danas i u 
malim poteškoćama i zatraže mišljenje nekoga od ovih 
plemenitih ljudi koji imaju dar savjeta od Duha Svetoga 
da ih on savjetuje u vremenitim i duhovnim stvarima, 
ljudi to ismijavaju i smatraju to ludošću. Ali znaj da kada 
bi se kršćani preporučili nekome od ovih ljudi, on bi ih 
uputio na bolje putove od bilo koga drugoga, i to bi mu 
bilo lako učiniti jer u sebi ima Duha Svetoga. Ali zbog 
toga njih se tlači, prezire i ismijava. 

Pustimo sada ovo i kaži mi: Jesi li dobro shvatio što 
je Bog htio da razumiješ kad ti je na početku pokazao 
jako veliku goru i na njoj toliko riba koje su padale dolje 
po hridinama i dolazile dolje i kako one plivaju po svim 
rijekama ovog svijeta i kako su mnoge u međuvremenu 
bile uhvaćene, kako su one prolazile svijetom i vraćale 
se na prvu goru i kako ih je malo ostajalo, kako su se 
uspinjale po vodi i skakale na visoke hridine sve do 
mjesta gdje je izvirala voda, i kako su padale svaki puta 
kada su dospijevale na goru i kako su neke smrtno 
padale? Ti si vidio da su to tako često pokušavale prije 
nego su došle na visoke hridine, kako ih je malo bilo 
koje su dolazile do vrha gore. Jesi li dobro shvatio što je 
Bog htio da time razumiješ? 

Čovjek : Da, Ljubljeni moj, dobro sam shvatio daje sve 
to bilo u znakovima. Ah, moj Ljubljeni, jedina Ljubavi, 
smiluj se siromašnom kršćanstvu! Kada bi Ti to htio, 

želio bih razbiti svoje srce u tisuću komada, rado bih to i 
lijepo učinio Tebi za ljubav. 

Odgovor: A čemu bi to koristilo? Oni se na to ne bi 
ni najmanje osvrtali. Bog ih je tako prijateljski nedavno 
opomenuo velikom smrtnošću, a prije još i drugim 
mnogim znakovima sad s radošću a sad s patnjom, a 
sve to nije ničemu služilo, oni se nisu nimalo osvrtali na 
plemeniti strah Božji. Bog to neće još dugo podnositi a 
oni će kušati druge stvari jer već više stoljeća ljudi nisu 
bili tako zli kao sada. Hode kao izgubljene ovce, ne žele 
vjerovati Božjim prijateljima. Bog je također objavio 
u Starom i Novom zavjetu svoje skrivene tajne svojim 
posebnim prijateljima, a to opet čini kao prije, a može 
to tako dobro učiniti kao i prije. Propast onih koji ne 
vjeruju u to počinje već ovdje i trajati će vječno. 

Čovjek: Ljubljeni moj, koji je ovo strašan govor za 
početnike koji bi željeli poboljšati svoj život pa ipak 
nemaju puno povjerenja u Božje prijatelje jer ne shvaćaju 
njihov govor. 

Odgovor: Kako bi mogli shvatiti Božje prijatelje čiji 
je život tako različit od njihova? Oni kažu da ne poznaju 
Božje prijatelje. Razlog tome je što ih nisu voljni 
nasljedovati. Znaj da bi bilo jako korisno početnicima 
izabrati nekog Božjeg prijatelja i slijediti ga, povjeriti se 
njemu kao Božjem glasniku, razgovarati s njim o svemu 
i brižljivo pazili na zavodnike koji idu krivim putovima 
s puno lijepih riječi i koji misle da bolje poznaju istinu 
od Svetoga pisma. Svi jednostavni ljudi bi trebali bježati 

pod Kristov križ i čuvati se lažnog društva i njihovih 
savjeta. 

Čovjek : Ljubljeni moj, izgleda mi da kad bi neki 
jednostavan čovjek koji se potpuno i postojano obratio 
Tebi kako bi živio samo za Tebe i oslobodio se svih 
stvorenja, Ti bi mu odmah priskočio u pomoć i dao bi 
mu svoju milost. 

Odgovor: Bog je spreman udijeliti svoju milost ako 
naiđe na posude koje su je spremne primiti. Ljudi ovog 
vremena traže samo materijalne stvari i samo ljube 
darove, ali oni ne primaju milosrdnu Božju milost. Zbog 
toga ljudi koji sada žive tako malo kušaju posebne milosti. 
Oni nisu pripravni primiti ove milosti jer ne ulaze u same 
sebe hrabrim duhom s istinskim i poniznim predanjem i 
podložnošću. Da ima takavih ljudi Bog bi bio spreman 
više nego ikada činiti u njima svoje uzvišene stvari. 

Čovjek: Ljubljeni moj, da ima mnogo ovakvih ljudi, 
mislim da bi Ti bio samilostan prema kršćanstvu! 

Odgovor: Bog nije nikada imao toliko milosrđa u 
prošlim stoljećima kao sada u ovom vremenu jer sada 
toliko toga podnosi, oprašta, opominje, čeka i čeka. Jer 
Otac je htio već odavno da svijet propadne, ali Sin je to 
spriječio moleći da se zaustavi i da još čeka. 

Čovjek: O Ljubljeni, mislim na tvoje veliko 
mučeništvo, na tvoju gorku smrt, na tvoje velike patnje i 
smiluj se kršćanima i čekaj još u nadi da će se popraviti! 
Ne možeš li, Predragi, pronaći neki put ili način koji bi 
poslužili da se vrate na pravi red, tako da Ti budu više 
pred očima. 

Odgovor. Što bi Bog trebao za njih učiniti? Ti dobro 
vidiš da sve što Bog čini za njih ne koristi. Oni tako lažno 
žive i bez straha Božjega. Otac ni na koji način ne želi to 
još dugo podnositi. 

Čovjek : Ljubljeni moj, smiluj se kršćanstvu! 

Odgovor: Kako da Bog iskaže milosrđe? Oni su se 
toliko povode za zlom da Božja pravednost to više ne 
želi dugo podnositi, i kada se dogodi da više ne bude 
tvoje molitve i one drugih ljudi, tada će zašutjeti milosrđe 
i Otac će dopustiti da se dogodi osveta za Njegova 
jedinorođenog Sina, za sve uvrede koje su Mu se nanijele 
i uvijek Mu se nanose u ovim opasnim vremenima. 

Čovjek: Lijepa Ljubavi mora srca, ne znam sada što bih 
kazao, osim da im u svome beskrajnom milosrđu budeš 
milosrdan. Ljubljeni moj, dopusti mi još jedno pitanje a 
zatim dosta: Ljudi koji su bili dostojni motriti izvorište i 
iskon imaju li u vremenu od toga savršenu radost? 

Odgovor: Kažem ti da imaju neizrecivu radost, pa ipak 
ova radost je neizrecivo različita od vječnog blaženstva 
kao što se vrijeme razlikuje od vječnosti. A ja ti kažem 
da ti moraš do kraja života nositi jedan skriveni nutarnji 
križ. I to je zadnja stvar jer sada više neću s tobom 
razgovarati. 

Čovjek: Ljubljeni moj, neka bude tvoja volja! Ja 
želim nasljedovati tvoj lik sve do smrti koliko je to meni 
siromašku moguće. 

Kad je bilo okončano pisanje ove knjige, Bog od 
čovjeka povuče sve ove divne milosti, učini ga tako 

siromašnim kao da nikada nije kušao ništa posebno od 
Boga i dopusti njemu dugu napast iznad svake ljudske 
misli. I ovaj čovjek još živi i misli da će do smrti imati 
ovu napast pa ipak ne želi drugo nego trpjeti. 

Pisanje ove knjige je započeto u korizmi 1352. 
godine od Gospodinova rođenja. Nitko ne treba niti 
ima dopuštenje pitati preko koga je Bog napisao ovu 
knjigu jer ovaj čovjek se nada od Božje dobrote da se 
to neće trebati javno objaviti za vrijeme njegova života, 
niti treba biti poznat od bilo kojega stvorenja u ovom 
vremenu. Amen. 

